
LIDER DI AVP, 
MIKE EMAN 


AVP A HACI LO 
MAXIMO PA SITUACION 
NO YEGA CAMINDA EL 
A YEGA CU GERLIEN 
PASOBRA A MIR’E 
COMO FUTURO LIDER 


ATIA A BISA 


BBO NA FRONTERA 
TA 30 DIA LEU 
Y NUNCA E 
TABATA ALGO CU 
GREMIO A PIDI P’E 


EL A CONFIRMA SU RETIRO DI AVP Y A KEDA INDEPENDIENTE 


GERLIEN CROES NO A DICIDI 
AINDA SI TA UNI CU OTRO 
PARTIDO OF TA LANTA UNO NOBO 

E 
momento tabata hopi doloroso ya cu como partido, nin- 
gun momento kier perde un bon miembro di partido y 
tabata un momento cu partido AVP kier a evita for di mo- 
mento cu e situacion a presenta su mes. Asina lider di parti- 
do AVP, sr Mike Eman a declara ayera merdia na momento di 
atende cu prensa riba e decision di ex colega Gerlien Croes, 
pa retira for di partido AVP. 


Segun sr Eman, a haci tur lo posibel pa remedia e falta di 
diferencia di opinion cu a surgi, a tene varios reunion cu 
Gerlien pero na final di cuenta tabata su decision pa tuma y 
a dicidi di bira independiente como miembro di Parlamento. 


Liderazgo di partido a haci su maximo esfuerso pa evita e 
situacion aki y a reuni na varios ocasion cu esunnan envolvi 
caminda den caso di Gerlien Croes e situacion tabata dife- 
rente ya cu a mira den su persona un posibel dirigente di 
partido den futuro y Mike Eman a mustra cu a mira den 
Gerlien a mir’e como un persona pa carga e responsabilidad 
aki. 


“A mira den su persona, un hende cu lo por bay carga e 
responsabilidad aki y a base di e confiansa ey, a duna espacio 
pa presenta partido riba tur nivel, den reunion na Hulanda, 
reunionnan na Corsou y reunionnan den Parlamento, den 


fraccion y den Parlamento. 


A haci un esfuerso grandi pa e bos di esunnan cu tin un 
punto di bista for di un perspectiva diferente riba cualkier 
tema, tambe lo por a haya na luga y espacio completo den 
representacion di partido. 
E esfuersonan no a resulta pa tog mantene Gerlien den 
partido, prome tabata Rycond pero esey no ta kita cu AVP 
tin un responsabilidad ainda mas grandi awor, pa fortifica 
e partido, pa trece tur hende hunto , kendenan t’ey pa e 
compromiso real, pa traha hunto riba e vision pa salba nos 
pais di e direccion robes cu e ta bayendo, cual ta e motibo cu 
awe nos ta den Parlamento pa defende interesnan di pueblo. 


Nos t’aki pa defende e causa di nos grandi nan, defende 
enfermeranan cu ta traha den cas di cuido pa nos grandi 
nan pero na mes momento bin atende cu medionan di comu- 
nicacion pa atende cu un asunto cu nos no tabata kier pa 
e bay di e forma aki, tanto a base di simpatia y colegial- 
idad cu Gerlien, kende ta bin for di un famia, un troncon 
di AVP, manera Tico Croes y Freddy Croes, pues un trayec- 
torio largo di compromiso cu partido, firme sin duda pa tur e 
motibonan aki, nos lo no tabata kier pa ta para aki pa atende 
cu salida di Gerlien Croes for di partido AVP,” Mike Eman a 
declara. 


S 
inembargo tin un compromiso grandi den partido pa 
tuma momentonan di reto, loke a yega di sosode na mas 
ocasion den partido AVP caminda diferente liderazgo a con- 
oce momento cu personanan ta scoge pa nan motibonan 
valido caminda tur hende tin nan derecho di bay un direcci- 
on pero e ora e responsabilidad pa esunnan cu ta forma par- 
ti di partido, na e momento aki den historia di Aruba, ta haci 
un yamada na partido, na tur cu a sostene AVP, na tur cole- 
ga- ya activistanan, awe mas cu nunca nos uni, crea hunto y 
forma un forsa grandi. 


Nos tin un responsabilidad grandi, awe mas cu nunca, 
como partido grandi cu ta e protector di nos comunidad na 
e momentonan aki pa tur loke a bay robes den e pais aki, 
ta partido AVP y si tin un partido cu tin ingrediente, cu tin 


plannan y solucion tambe, ta e partido aki. 


Semper partido a traha pa solucionnan cu ta na interes di nos 
pueblo, di nos hendenan y den e situacion actual, caminda 
gobierno no a respeta y brinda sosten na pueblo, e momento 
pa nos partido presenta solucionnan, ta nos obligacion di 
mas grandi y nos lo haci esaki manera semper e partido aki 
tabata di haci. Nos compromiso awe ta mas grandi cu nunca 
y AVP mescos cu historia ta mustra, lo carga e responsabi- 
lidad aki,” sr Mike Eman, lider di AVP a declara ayera merdia. 


Lider di AVP, Mike Eman 


AVP a haci lo maximo pa situacion no yega caminda 
el a yega cu Gerlien pasobra a mir’e como futuro lider 


Mike Eman, AVP: 


Awe mas cu nunca partido tin 
compromiso pa yuda pueblo 

D 
ilanti di Parlamento Parlamentario Gerlien Croes a an- 
uncia su retiro for di partido AVP y lo keda como un 
miembro di Parlamento independiente. E anuncio aki a bini 
despues cu for di mainta trempan a cuminsa core e rumor 
cu e hoben politico cu a afilia su mes na partido berde 6 aña 
pasa a tuma e decision finalmente. Ya caba tres siman pasa 
el a pidi pueblo pasenshi pa e tuma tempo y analisa kico lo 
bay bira su futuro. 


Esaki a bini despues di un division den e partido berde 
despues di e reunion di Parlamento encuanto e contracto 
di Tofanelli y e posicion cu su colega Mike de Meza a tuma 
e tempo aya, sin conta nan. Y tambe e decision di Corte di 
Husticia cu a declara su colega di partido Benny Sevinger di 
dos delito. 


A dura tres siman, pero mi a tuma hopi tempo pa combersa 
den seno familiar y cu mi sostenedonan, y tambe cu diri- 
gencia di partido AVP. A combersa cu dianan largo. El a bisa 
cu tabata dificil pa yega na otro. E decision a bini net seis 
aña (19 di mei 2017) despues cu el a drenta politico. “Mi no 
ta haya mi mes mas den e vision cu e partido pa scoge 
pa tin.”El a pidi pa cambionan drastico pa bini cu un 
otro pensamento den partido cu ta keda refleha 
den comunidad. Tin un division hopi grandi den 
pensamento den e partido den forma di wak 
topico y forma di hiba politica. Esaki a sigui 
crece e ultimo seos añanan. “Lastimamente 
mi no a wordo convenci cu tin cambionan 
drastico cu lo bini a corto plaso y mester a 
tuma un decision final di kico ta miho pa 
haci pa mi futuro politico na Aruba.” 


E ta kere cu como hoben den e area 
aki, mester laga un banda e pens- 
amento di kendenan tabata fout 
y enfoca riba con por purba 
soluciona retonan cu Aruba 
tin. Y laga un otro bos 
resona den politica na 
Aruba. 


El a bisa cu e no por atacha ni perde su principionan. E situ- 
acion den partido no tabata aceptabel mas, e; a bisa. “Mi 
ta gradici tur esnan cu a forma parti di e deliberacionnan di 
e ultimo tres simannan. Mi ta gradici boso comprension, y 
mi convenci cu pueblo ta kere ainda den un aire fresco den 
politica. Den e partido cu mi tabata forma parti di dje pueblo 
a duna hobennan sosten y a duna nan luga prominente riba 
lista. Pero esey no ta suficiente, pasobra mester tin cambio 
cu den e contenido. Y esey mi no a sinti cu tin cambio den 
dje. No a keda mi nada otro pa sigui como miembro inde- 
pendiente den Parlamento y mantene e bos di cambio cu 
contenido halto den Parlamento. Mi ta sigur cu Aruba tin 
espacio pa esaki.” 


E ta consciente cu e ta bini di un famia di e partido berde. 
No ta facil pa nan tuma e decision di un dia pa otro y hasta 
si nan no ta completamente di acuerdo cu su decision, e lo 
tin nan apoyo. 
Awo e ta bay tuma su tempo pa evalua con su futuro politico 
mes lo ta. El a enfatisa cu no tin palabracion ni negociacion 
haci riba su futuro politico. “Mi no a topa cu ningun persona 
na Merca tampoco.” Mas bien el a bisa cu e ta bay tuma 
su tempo, siguiendo como parlamentario indepen- 
diente. 
“Aworaki mi unico trabou ta pa continua di 
sirbi mi pueblo y comunidad den Parlamento, 
manera debe ser, cu hopi reto y topiconan 
cu mester atende cu nan. Pero mi lo evalua 
cual ta mi futuro politico.” 


Esaki ta e di tres candidato di AVP cu a 
tuma nan retiro debi na division den e 
partido berde (AVP). E prome tabata 
Rycond Santos do Nascimento, 
sigui pa Muzaninn Wever (kende 
no a haci mucho den e ultimo 
eleccion) y Gerlien Croes awo. 
Despues di e conferencia di 
prensa, Mike Eman a duna 
su ex colega di partido un 
brasa prome cu e mes a 
bay pa atende cu prensa. 


El a confirma su retiro di AVP y a keda independiente 


Gerlien Croes no a dicidi ainda si ta uni 
cu otro partido of ta lanta uno nobo 

A 
TIA a tuma nota cu varios Parlamentario ta comunicando in- 
formacion cu no ta completamente corecto riba e ley di BBO na 
frontera. Un ley nobo cu mester drenta na vigor ariba 1 juni 2023. 
Como gremio comercial nos mester informa comunidad di Aruba e 
posibel efectonan di un BBO na frontera. Y ATIA como organisacion 
comercial ta kere cu BBO na frontera lo aumenta prijsnan. Esaki ta 
algo cu Minister di Finansa a bisa cu lo no sosode. 


Ley di BBO na Frontera 
ATIA, representando gremio comercial, ta bisa cu riba 15 mei 2023, 
ainda e ley no a yega parlamento y manera nan por a compronde ta 
na Raad van Advies ainda. Pues aki Parlamentarionan ta comunica 
loke nan a wordo presenta pa Minister di Finansa y Cultura (MinFIC 
mr. Xiomara Maduro) y Directora di Departamento di Impuesto 
(DIMP) Sra. L. Gomez-Pierters, y no a reuni cu gremio comercial pa 
haya nan punto di bista. Tin cu informa, cu e BBO na frontera mester 
a bin na vigor na 2020, pero a wanta esaki pa motibo di e pandemia. 


Pues mester bisa cu e analisis aki ta basa riba e ley manera el a wordo 
presenta na parlamento 6 maart 2020 y presentacion y reunion cu 
DIMP. “Nos tin cu recorda cu como Parlamentario boso ta repre- 
senta comunidad di Aruba di locual tur comerciante ta forma un 
parti integral. Nos ta hopi preocupa cu atrobe Parlamento lo bay 
aproba un ley nobo di Impuesto hopi lihe mescos cu a haci reciente- 
mente na december 2022 sin studia e ley integralmente y haci nan 
propio investigacion, ATIA ta bisa den e declaracion. 


Kico ta y ki productonan 
lo wordo considera “Handelsgoederen”? 
E ley di 2020 di BBO na frontera ta menciona e termino “handels- 
goederen” cu ta significa tur producto importa cu e intencion pa 
rebenta (Onder handelsgoederen worden goederen verstaan die 
bestemd zijn voor de wederverkoop). Pues tur producto cu wordo 
asambla of procesa aki na Aruba, despues cu e lo a wordo importa, 
NO lo tin derecho riba e credito di e BBO prepaga na frontera. Esaki 
tin su consecuencia cu prijs LO subi pa tur producto cu no ta wordo 
considera como un “handelsgoed” pasobra e producto nobo awo tin 
un impuesto (costo extra) pa inclui den calculacion di e “kost prijs” 
di e producto. 


Pa e rason cu no tin hopi claridad kico exactamente lo wordo inclui 
den e ley como “handelsgoed”, ARIA como gremio ta premira hopi 
pregunta no solamente riba e incertidumbre cu esaki ta creando, 
pero tambe discusionnan si un producto si of no ta un handelsgoed. 
Un ehempel simpel ta ora importa carni na bara y e wordo corta na 
pida, tecnicamente e carni no ta un handelsgoed mas y no lo haya 
e credito di DIMP ora e carni wordo bendi, pues esaki ta hasi cu e 
BBO prepaga lo subi e costo di e producto y asina e prijs final di e 
producto tambe. Lo ta bon pa sa con algo asina lo wordo controla. 


Asina nos por bin cu hopi mas ehempel unda lo tin hopi discusion. 
Si e BBO na frontera lo wordo implementa manera un BTW, pues 
credito di tur BBO paga na frontera pa tur producto importa. E imple- 
mentacion asina lo tabata miho pa Aruba, cu na e manera aki por a 
custumbra y transiciona pa un sistema di BTW completo y adecua 
den futuro. 
Otro informacion cu ATIA a puntra GoA y DIMP ta si nan sa cuanto 
handelsgoederen en berdad ta wordo importa pa aña na Aruba. Pero 
lamentablemente DIMP no por a contesta. 


Comerciante mes a scoge pa BBO na frontera! 
E ponencia aki ta completamente falso. Ni un gremio a advoca pa 
BBO na frontera, ainda tur gremio ta pro un sistema di BTW di un (1) 
porcentahe y un base amplio cu menos excepcion posibel. Gremio 
no tawata di acuerdo cu e manera cu GoA a presenta nan plan di 
BTW pasobra tabatin dos tarifa (6 y 18% cu a cambia despues pa 6 
y 14%), y cu tawata inclui hopi excepcion. Fuera di esey, un BTW por 
tin un efecto inflatorio halto si BBO/BAVP/BAZV no wordo saca for 
di e prijs prome cu BTW a wordo poni aden. P’esey e lo ta mas facil 
si comerciante mag di pone e BBO/BAVP/BAZV atrobe riba factura, 
mescos cu prome de 2019 ora GoA a inclui e BBO den tur prijs. 


BBO na frontera ta necesario? 
Despues di a lesa e relato mensual di februari 2023 emiti pa Banco 
Central di Aruba (BCA) unda cu ta informa cu e entrada di Gobierno 
di Aruba (GoA) ta Afl. 21.5 miyon mas cu 2022. Principalmente e 
aumento aki ta causa pa entrada mas halto di BBO di Afl. 10.6 miyon. 
Cu e informacion aki, nos tin cu puntra nos mes, si e BBO na frontera 
ta berdaderamente necesario. BBO na frontera mester cubri Afl. 20 
miyon di e budget di DIMP na 2023. Den 2 luna na 2023, a cobra Afl. 
10.6 miyon mas di BBO cu e expectativa. Por puntra nos mes si kisas 
no lo mester introduci e BBO na frontera mes? 


BBO na frontera lo subi gasto? 
E contesta riba e pregunta aki ta “si” pa tur producto cu no ta wordo 
considera un “handelsgoed”. Tambe e contesta lo ta un “si” den 
caso un compania no tin e “cash flow” pa pre-paga e BBO na fron- 
tera y nan lo tin cu fia e placa (“line of credit”) pa haci e prepago y 
cu tur fiansa tin un prijs (interes) mara na dje, cu lo por tin un efecto 
riba e kost prijs di un producto. E contesta ta solamente un “no” si 
e producto lo wordo considera como un “handelsgoed”. Manera nos 
a splica, no tin claridad con amplio e definicion di un “handelsgoed” 
lo ta den e ley nobo. 


Conclusion 
En conclusion, atrobe nos ta den un situacion di incertidumbre 
pa via di falta di comunicacion y promesanan haci cu no ta wordo 
honra. Te dia di awe ATIA ta wardando un concepto di e ley pa nos 
expertonan por revisa e ley y wak ki e efectonan real den mercado 
lo ta, pasobra manera nos tur sa, su efecto den mercado hopi biaha 
no ta loke e lo mester ta tecnicamente. 


ATIA ta keda cu speransa cu Parlamento lo haci nan huiswerk 
corectamente y no bay aproba un ley sin sinta cu stakeholder pa 
por haya un analisis di e efectonan cu realmente comercio y comun- 
idad lo sinti. Mester keda stimula comercio pa asina engrandece nos 
economia, locual lo garantisa mas empleo, mas placa den caha di 
Gobierno y un miho futuro pa tur ciudadano di nos dushi isla Aruba. 
Te aki e declaracion di ATIA. 


ATIA a bisa 


BBO na frontera ta 30 dia 
leu y nunca e tabata algo 
cu gremio a pidi p’e 

M 
ientras cu gobierno di Aruba ta confrontando problema cu costo 
halto di salud en general, tin cierto desaroyonan riba nivel climati- 
co cu practicamente ta dificil pa anticipa pero cu lo tin su impacto riba 
salud di pueblo. Pa algun siman caba henter e isla ta na merced di stof 
di Sahara cu a pasa aki banda un bes pa aña pero cu e biaha aki, ta su- 
perando den intensidad tur e ocasionnan anterior cu e fenomeno aki a 
afecta isla. 


Mientras cu e stof tabata visibel pa algun siman caba, ta bisto cu den 
ultimo 10 dianan, e situacion a cambia formalmente y practicamente e 
tempo ta mustra manera nubla, loke tin ora no ta e caso pero ta e stof 
diki cu a pasando riba e isla . 
E stof e biaha aki mas cu nunca ta hopi notabel, cubriendo auto, cas y 
hasta matanan den mondi, dunando esakinan un color shinishi y cu den 
fin di siman aki, a bira pio. 
Autonan cu ta staciona den caya, muraya di casnan, pañanan colga na 
cabuya ta wordo cubri pa e stof aki cu a birando un situacion sumamente 
delicado pa ciudadanonan di e isla, principalmente hendenan grandi. 


Hopi hende pensionado ta na man di dokter den e ultimo simannan aki, 
hunto cu hendenan hobennan tambe cu ta sufri di un tipo of otro di 
griep, otronan cu problema respiratorio y un grupo grandi cu sintoma 
di asthma y rosea cortico. 
Un grupo cu por wordo afecta seriamente ta esunnan cu a haya covid y 
a wordo confronta cu problemanan di halamento di rosea durante di e 
pandemia y cu awor ta bolbe confronta problema cu esaki pa motibo di 
e stof di Sahara. 
Ta un situacion cu lo bay tin su impacto atrobe riba e sector di cuido 
medico mustrando c’un biaha mas ta dificil pa spaar riba un asunto asina 


Biento duro hunto cu stof di 
Sahara creando problema cu salud 


delicado manera estado di salud di ciudada- 
nonan. 


Ayera henter dia a surgi un situacion caminda 
presencia di e stof tabata asina bisto y canando 
pafo, a bira un problema pa hopi hende mirando 
con pisa e presencia di e stof aki ta, e biaha aki 
cu el a pasa riba e isla di Aruba. 
Hopi hende tin iritacion di garganta, mescos 
tambe cu nan wowonan, casnan colma di stof ya 
cu compara cu añanan anterior, e biaha aki e stof 
di Sahara a bin hopi diki y na abundancia den 
direccion di Aruba y otro islanan den Caribe. 


Un tiki di awasero lo por a yuda den alivia e situ- 
acion pero a parce cu hasta e tempo ta wordo 
influencia pa e stof feroz cu a bin abou e aña aki 
for di costa di Africa. 


Un advertencia pa tur hende cu tin problema 
di rosea of esunnan cu a bira malo durante di 
pandemia di covid, tuma precaucion y haci uzo 
di mondkapje na momento di sali for di cas of 
trabou pa asina limita e pulmon di wordo someti 
na e stof cruel aki. 


E cantidad di casonan ta sigui aumenta den loke 
por wordo considera algo serio y si e tempo 
sigui asina lo por papia di un crisis di salud aki 
na Aruba mirando e cantidad di casonan cu ta 
surgiendo den ultimo dianan. 

C 
FT den un rapport entrega siman pasa na 
Tweede Kamer a bolbe insisti cu ‘enveheci- 
mento” di pueblo, lo sigui crea peliger grandi pa 
henter e sector di cuido medico, mirando e au- 
mento di gastonan cu ta sigui crece den e sec- 
tor aki. 


E situacionnan di e tres islanan, cu ta Aruba, 
Corsou y Sin Maarten ta diferente pero e prob- 
lema ta keda mesun cos y CFT hasta a señala 
cu gasto den cuido medico na Corsou, ta un di 
esunnan di mas halto den e porcentahe compra 
cu e GDP. 


Un punto cu den e relato aki por a ripara ta cu 
pa tur tres isla e asunto di “vergrijzing”, esta cu 
hendenan ta birando bieu, ta e problema mas 
serio ya cu e hendenan aki ta mas vulnerabel na 
cualkier tipo di malesa y ta rekeri cuido medico 
avansa cu ta hopi caro. 
Un problema cu no solamente e tres islanan 


Aruba y Corsou tin cu sigui traha 
na reforma den cuido medico 


di Caribe aki ta haya nan mes confronta cune pero tur otro pais rond 
mundo, den e caso aki tambe Hulanda lo wordo confronta cu e asunto 
di “vergrijzing” ya cu tur caminda hendenan lo bira bieu y nan salud lo 
tin cu wordo atendi ya cu ta un derecho cu nan tin ariba. 


Segun e rapport di CFT entre 2035 y 2040 ta anticipando cu e periodo 
aki lo ta esun di mas halto pa loke ta hendenan grandi cu ta rekeri di 
cuido medico avansa, mustrando cu e trato inicial di dokternan di cas, 
ainda ta pagabel y ainda no ta rancando placa pa sobrebibi pero ora 
cu hendenan cuminsa wordo manda pa specialistanan y ta rekeri trato 
medico mas avansa, esey lo bay haci e gran diferencia y lo trece mas 
problema den e sector aki. 


E rapport di CFT lo wordo trata den Tweede Kamer caminda gobierno tin 
cu bin duna claridad riba su vision cu e tin con pa atende cu esaki pero 
tambe esaki lo wordo trata cu gobiernonan di e tres islanan menciona. 


ARUBA 
Siman pasa tambe Secretario di Estado Alexandra van Huffelen un 
biaha mas a señala cu e decision di gabinete Wever Croes II pa stop cu 
recorte di gasto den AZV, tin cu wordo analisa ya cu henter e asunto aki, 
ta un proposicion cu a bin riba mesa durante di negociacionnan riba e 
Landspakket y cu entre otro Prome Minister di Aruba, a bay di acuerdo 
cu e recorte aki y a acepta pa implementa esaki. 


E ta punto den Landspakket y gobierno di Aruba lo tin cu respeta e 
acuerdo aki y tin cu sigui reduci gastonan den AZV cu 5 miyon pa luna 
pa un total di 60 miyon pa aña pero ainda gobierno Hulandes no a reac- 
ciona riba e decision di Minister Dangui Oduber pero di otro banda no tin 
cu haci esaki ya cu tin un acuerdo riba papel pa medio di e Landspakket 
cu Aruba tin cu cumpli cu esaki. 


E decision di no cumpli cu e palabracion aki lo por tin cu consecuen- 
cianan y pa gabinete Wever Croes II scapa di un di dos peticion pa 
un “aanwijzing” lo bira dificil e biaha aki mirando cu no ta respetando 
acuerdonan cu gobierno di Aruba a recorda dos aña pasa. 

T H U R S D A Y 
J U N E 1 5 , 2 0 2 3 


PUBLIC AUCTION 


For more information visit: 


WWW.JOHNSONNOTARY.COM 


a parcel of land, in total 1488 m2 in size, situated at L.G. Smith Boulevard in Aruba, 
recorded in the Title Registry of Aruba as Second Division Section C number 2800, 
a parcel of land, in total 533 m2 in size, situated at L.G. Smith Boulevard in Aruba, 
recorded in the Title Registry of Aruba as Second Division Section C number 2801, 
a parcel of land, in total 14031 m2 in size, situated at L.G. Smith Boulevard in 
Aruba, recorded in the Title Registry of Aruba as Second Division Section C 
number 2802, and 
a parcel of land, in total 922 m2 in size, situated at L.G. Smith Boulevard in Aruba, 
recorded in the Title Registry of Aruba as Second Division Section C number 2803. 


On Thursday, June 15, 2023 at 11am, at the Chamber of Commerce, Aruba, will be 
auctioned in public (executoriale verkoop) pursuant to art. 3:268 and 3:254 Civil Code 
of Aruba: 
L.G. Smith Boulevard 95/ Palm Beach Plaza Mall 
A commercial building situated on four parcels of property land consisting of: 


Starting bid: Afl. 14.700.000,00 


Orinocostraat 19 
A residential house, situated on a parcel of property land, in total 234 m2 in size, 
situated at Orinocostraat, San Nicolaas in Aruba, recorded in the Title Registry of 
Aruba as measurement letter (rooibrief) number 2003 of 1944. 


Starting bid: Afl. 156.000,00 


AUCTION NOTARY: Th.R. JOHNSON 
·The auction is subject to the general conditions for foreclosure auctions and special auction 
conditions which will be determined by civil law notary Th.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba 
to the amount of the highest bid increased with an amount equal to the auction costs. 
·A signed and dated private bid can be submitted until May 31, 2023, 5 PM. A bidding form 
can be downloaded on our website. 


D 
en e dianan aki 
Minister di Fi- 
nansa ta prepara 
pa asina por brin- 
da informacion riba 
finansa publico di 
Aruba. 
Reciente- 
mente e mandatar- 
io a reuni cu Ban- 
co Central, Depar- 
tamento di Finan- 
sa y Departamento 
di Impuesto pa asi- 
na repasa y alinea 
algun 
informacion 
riba finansa publico 
di nos Pais. Denter di 
poco Minister Madu- 
ro lo ta presentan- 
do e prome Nota di 
Comienso di Aña na 
Parlamento di Aru- 
ba pa asina na un 
manera hopi tem- 
pran den aña caba 
Parlamento 
wordo 
poni na altura di e 
cambionan cu por 
tin den maneho hiba 
pa Gobierno cu por 
resulta den un cam- 
bio den Presupues- 
to 2023. Trabounan 
ta wordo haci tam- 
be pa por hinca Pre- 
supuesto 2024 den 
otro y presenta es- 
aki na ora prome cu 
dia 1 di september 
2023. Fuera di esa- 
ki ta importante pa 
Minister di Finansa 
por a reuni cu e in- 
stancianan concerni 
pa por prepara de- 
bidamente pa e ‘on- 
site visit’ di IMF pa 


Minister Maduro di Finansa ta preparando pa presenta 
Nota di Comienso di Aña 2023 y Presupuesto 2024 


Y ta prepara pa evaluacion di Aruba door di IMF 


su ‘Article IV evaluation of Aruba’ cu ta tuma 
luga den luna di mei. Tur e trabounan aki ta 
exigi un bon coordinacion entre Minister di Fi- 
nansa, Banco Central y Departamentonan di 


Finansa y Impuesto. Den e dianan nos dilanti 
Minister Maduro lo brinda mas informacion riba 
e trabounan haci pa por mehora e finansa pu- 
blico di Aruba. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
en luna di februari 2023, Economisch Bureau Amster- 
dam a cuminsa cu un estudio, financia pa minister Geof- 
frey Wever, riba e impacto economico di “AirBnB” na Aruba. 
Door di falta di informacion y maneho riba “vacation rental” 
priva, Minister Geoffrey Wever algun luna pasa a haya apro- 
bacion di Conseho di Minister pa asina cuminsa e estudio 
aki. E prome fase a keda cla y recientemente e mandatario 
a ricibi for di Economisch Bureau Amsterdam e resultado di 
e estudio aki. 


E necesidad pa e estudio aki ta basa riba e hecho cu cada 
cas cu wordo ofreci como “vacation rental” ta nifica cu tin 
menos cas pa nos propio localnan. E cantidad di casnan 
pa localnan ta baha door cu personanan cu no ta biba na 
Aruba ta cumpra casnan den zona residencial cu e meta di 
haci esaki un “AirBnB”. Cu menos cas obtenibel door di e 
desaroyo aki pero cu un demanda grandi pa cas, e prijs pa 
cas ta sigui subi y bira impagabel pa nos mesun hendenan. 
Tambe cada cas cu wordo ofreci como “vacation rental” ta 
nifica cu eherce un actividad economico of negoshi, pa cual 
mester cumpli cu tur rekisitonan legal. Falta di cumpli cu ley 
ta crea competencia inhusto cu un impacto negativo riba 
nos economia. 


“Ta nos deber como gobierno pa percura cu tin un balans 
husto”, segun Minister Wever. Maneho economico y desaroyo 


sostenibel di minister Geoffrey Wever ta basa riba stimula 
comercio, stimula competencia husto y stimula participa- 
cion di tur ciudadano den desaroyo di Aruba, den cual cada 
persona por participa y logra su metanan. Cada negoshi 
mester por florece pero semper cumpliendo cu tur rekisi- 
tonan. Cada local mester por logra yega na su propio cas. 


Awor cu e estudio riba e impacto economico di “AirBnB” na 
Aruba a wordo finalisa, ta necesario den cuadro di trans- 
parencia, presenta e resultado di e estudio aki na tur stake- 
holders. Lo duna stakeholders e oportunidad pa duna nan 
reaccion por escrito pa asina por tuma esaki den considera- 
cion ora cu e beleid wordo traha. “Nos kier ta sigur cu ora e 
beleid ta cla, tur stakeholders a haya oportunidad pa duna 
nan input y cu e beleid ta uno cu lo haya aceptacion y lo ta 
uno husto y inclusivo”, segun Minister Wever. 


P’esey Minister Geoffrey Wever ta invita miembronan di 
prensa y interesadonan pa asisti na e presentacion di e resul- 
tado di e estudio pa midi e impacto economico di Vacation 
Home Rentals na Aruba. Economisch Bureau Amsterdam, 
despues di a finalisa y entrega e rapport final, lo duna un 
presentacion virtual di e resultado na stakeholders, prensa 
y publico. 


E presentacion di e resultado di e estudio lo tuma luga 
riba 22 di mei 2023 di 11:00 AM pa 01:00 PM den Aula di 
Universidad di Aruba. 


Minister Geoffrey Wever: 


Presentacion di resultado di estudio riba e impacto 
economico di Vacation Home Rentals na Aruba 

DIRECTOR OF ENGINEERING 


ENGINEERING SUPERVISOR 


TECHNICIAN 


FRONT OFFICE SUPERVISOR 


CONCIERGE/FRONT DESK AGENT 


HOUSEKEEPING SUPERVISOR 


HOUSEMAN 


SOUS CHEF 


F&B SUPERVISOR 


COOK/COOK HELPER 


APPLY ONLINE AT WWW.BUCUTI.COM/CAREERS 


ATTRACTIVE SALARIES 


BONUS OPPORTUNITIES 


5-DAY WORKWEEK 


UP TO 27 VACATION DAYS 


(BASED ON YEARS OF SERVICE) 


INSURANCES (LIFE INSURANCE, 


VISION & DENTAL, HEALTH 


DISABILITIES) 


SAVINGS & LOANS PROGRAM 


EMPLOYEE DISCOUNTS 


WE 
ARE 
HIRING 


POSITIONS: 
BENEFITS: 


TOP 25 RESORTS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 


D 
en cuadro di e ‘Landspakket’ y trabou pa 
reforsa aparato gubernamental di Pais 
Aruba, a inicia na december 2022 un desta- 
ho publico pa haya diferente proposicion di 
companianan cu lo por asisti Pais Aruba den 
e trayecto aki. 


E destaho publico a tuma luga conforme legis- 
lacion Europeo. Como resultado di esaki, e 
siman di 8 di mey a inicia e asina yama ‘toeli- 
chtingsgesprekken’ unda cu companianan 
cu a participa na e destaho tabata presente 
na Aruba pa contesta pregunta y specifica e 
proposicionnan cu a trece dilanti. 


E 
proceso 
di 
‘toelichtingsgesprekken’ 
a tuma luga den un colaboracion entre 
Hulanda y Aruba y a wordo guia door di 
‘Uitvoeringsorganisatie Bedrijfsvoering Rijk’. 


Por bisa cu e reunion a bay den bon forma y 
actualmente e proceso pa sigui e trayecto aki 
ta andando. 


Tambe por indica cu e trayecto di destaho 
publico ta crea e oportunidad pa intercambia 
experticio, e ekipo di pais Aruba ta haya 
mas conocemento riba e tema di destaho y 
maneho di contractnan y e ekipo Hulandes 
ta haya mas conocemento di ehecucion den 
contexto local. 


Den transcurso di tempo Pais Aruba lo duna 
mas informacion di e destaho aki cu tin como 
meta reforsa e aparato gubernamental di Pais 
Aruba y ekip’e cu instrumentonan pa por sigui 
brinda servicio na comunidad. 


Gobierno di Aruba: 


Trabou pa reforsa aparato 
gubernamental di pais Aruba ta sigui 


www.awemainta.com 

R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 

L O C A T E D A T B U C U T I 
& T A R A B E A C H R E S O R T 


E 
aumento di costonan di enseñansa pa 
mayornan, pa scolnan y pa gobierno a 
bira un problema grandi cu ta rekeri esco- 
gencia y decisionnan na tur nivel di ense- 
ñansa pa sigura e derecho di cada mucha y 
ciudadano riba enseñansa di calidad como 
un derecho humano basico. 
E problema di costo di enseñansa ta serio. 


“Den e situacion aki Bo lo a spera 
accionnan proactivo di gobierno pa sigura 
cu tur mucha ta sigui bay scol. Cu e calidad 
di enseñansa no ta bay atras y cu mayornan por sigui cuida y alimenta nan 
yiunan bon. Pero lamentablemente, mescos cu den asina hopi otro asunto 
importante pa pueblo, e gobierno aki no ta haci nada!” Asina un maestro 
di scol y alabes mayor a bisa nos. Su reaccion a bini den cuadro di e discu- 
sion cu apenas a cuminsa door di e ceramento di scol na San Nicolas y e 
aumento sin coordinacion di placa di scol. Na algun scol basico e ta bira 
350 pa cada mucha e aña aki. 


Na MAVO-nan ya e ta 350 of mas. Na EPB tin plan pa aumenta e suma cu 
cada mucha tin cu paga te na 1600 florin ! Den luz di e desaroyo aki Bo lo 


Otami Thomasia ta señala preocupacion 


Aumento astronomica di ‘schoolgeld’ ta 
un menasa pa derecho di tur mucha 


spera en berdad cu gobierno lo a prepara un 
plan, dialoga cu directivanan di scol y propone 
cambionan den e financiamento pa para e 
desaroyo preocupante aki. Pero esaki no a 
sosode. Al contrario. E aña di scol ta yegando 
su fin y gobierno no a mustra niun iniciativa 
pa atende cu e problema serio aki! 


SOLUCION 
Di un gobierno cu ta sinta seis aña y no a 
presenta niun plan pa atende cu e prob- 
lema aki, no por spera nada mas. Den seno di 
partido AVP si a tuma e problema na serio y 
a cuminsa busca solucion pa e corto y largo 
plaso. 


Pa e grupo di trabou den AVP e solucion 
na final mester encera un redistribucion di 
fondonan den e presupuesto, pasobra e prob- 
lema no ta djis e aumento drastico di “school- 
geld”. E problema ta henter e financiamento 
di enseñansa cu ta responsabilidad di gobi- 
erno di Aruba y ta hancra den nos constitu- 
cion. E ta encera e responsabilidad di maneho 
di directivanan di scol publico y priva. E ta 
encera e pago husto di maestronan di scol y 
tur e personal di apoyo di scolnan. Tambe e 
pago husto di trahadonan di limpiesa (=werk- 
sternan) cu gabinete Wever-Croes a prim- 
inti di paga, pero seis aña despues te ainda 
no a paga e trahadonan aki e salario husto cu 
nan merece. E financiamento di enseñansa ta 
encera e financiamento di scolnan prepara- 
torio te na universidad y estudio di yiunan di 
tera den exterior. E ta un tarea grandi pero no 
por sinta warda e gobierno aki mas. 


E solucion cu e grupo ta busca mester sigura 
en todo caso cu e derecho di cada mucha pa 
haya enseñansa ta keda garantisa, cu e trabou 
di maestro di scol ta keda uno atractivo, finan- 
cieramente tambe y cu e calidad di enseñansa 
no ta bay atras. Mester renoba enseñansa. 
Mientrastanto mayornan ta haci bon di exigi 
pa gobierno stop di malgasta placa y pone tur 
e placa cu nan a haya y ta haya, den asuntonan 
cu ta na beneficio di pueblo. Cuminsando cu 
enseñansa, cuido medico y costo di bida. Y no 
mester warda mas. 
Djis aki aña di scol nobo ta cuminsa y si no 
bini cambio prome cu esey, hopi mucha no lo 
por bay scol. Pasobra nan mayornan no lo por 
paga scol pa nan. 

D 
i 10 di mei pa 12 di mei 2023 a tuma luga e 
Caribbean Climate Energy Conference aki 
na Aruba. No a permiti asistencia di publico 
na e conferencia. Segun gobierno di Hulanda 
lo intensifica colaboracion cu Sint Maarten y 
Aruba. E colaboracion lo ta uno financiero? 
Tambe gobierno di Aruba a declara cu lo bin 
expansion di e parke di biento na Rincon. Nos 
por corda con e proyecto di Urirama a wordo 
suspendi pasobra e habitantenan, apoya pa 
partido MEP, a protesta señalando cu e mo- 
linanan di biento ta malo pa salud di hende. 


Bida sa dal buelta straño, paso awor si partido 
MEP ta bay di acuerdo pa expande molinanan 
di biento pero no na Urirama pero si na San 
Nicolas. Salud di habitantenan na San Nicolas 
no ta conta anto? Riba dje a bira obvio cu San 
Nicolas no tin ningun clase di prioridad pa e 
gobierno actual. Nos por mira cu no tin placa 
pa San Nicolas paso den 6 aña di goberna- 
cion no tin ningun proyecto andando. 


A regala Citgo 175 miyon dollar y awe nos 
tin un ruina cu ta cay den otro riba e tereno 
di ex Lago y gobierno no tin placa pa haci e 
tereno limpi. No tin placa pa drecha scolnan y 
riba dje kier cera John Wesley College. Asina 
hopi nos gobierno ta stima e pueblo di San 
Nicolas. 


Nos tabata tin un minister Hulandes cu a 
bin specialmente pa e conferencia di cambio 
climatico. Hulanda keto bay ta pusha pa kita 
terenonan for di e agricultornan Hulandes pa 
via cu e stikstof ta malo pa nos medio ambi- 
ente. E cambio climatico e unico cos cu e lo 
bay trece ta scarsedad di cuminda. Hulanda 
ta productor number 2 mundialmente den 
produccion di cuminda. Na Merca 1900 indu- 
stria di produccion di cuminda a kima miste- 
riosamente. 


No ta pasa noticia di e lucha di agricul- 
tornan. Rond mundo tin problema unda kier 
pa no sembra mas y no cria bestia mas pa 


En conexion cu Ascension nos oficina ta cera riba e siguiente dianan: 


diahuebs, 18 di mei 2023 
diabierna, 19 di mei 2023 


Nos lo ta habri bek pa duna bo servicio dialuna, 22 di mei 2023. 


Anuncio Importante 


APFA ta crea awe balor pa mañan 


Eric Ras(Curpa): 


Aruba ta prepara pa un recesion mundial? 


E contesta ta categoricamente no! 


nos tin carni. Awor media ta propaganda pa come insecto y carni artifi- 
cial. Tur esaki bao di e pretexto cu e ta malo pa nos clima. Pronto lo nos tin 
scarsedad grandi di cuminda y Aruba no ta keda atras paso gobierno no 
a haci nada riba tereno di agricultura. Hopi ta warda riba un tereno huur- 
grond pa sembra of pa cria bestia. E meta tras di esaki ta pa tin control 
riba e ser humano y asina perde nos libertad. 


Parlamento Hulandes lo mester trata den e dianan nos dilanti e pandemie- 
wet y aki ta unda gobierno lo haya e poder pa haci y deshaci. Di e forma 
aki gobierno ta cumpli cu palabracion haci na World Economic Forum. E 
organisacion aki poco poco a bin ta implementa nan agenda. Awe nos por 
compronde pakico nan ta bisa cu cierto bestianan y pisca ta den exten- 
sion y a pasa un ley pa prohibi pa mata nan pa come. Aruba no a keda 
atras. Nos por corda cu durante pandemia tambe a prohibi pueblo di pisca 
y mester a bay inscribi na Santa Rosa. 


World Economic Forum tin su man tur caminda hinca y e gobernantenan 
ta balia manera nan bisa nan pa balia. Awor ta na turno punto 13 esta e 
cambio climatico di e desaroyo sostenibel agenda 2030. Nos gobierno ta 
gaba cu Eagle LNG pero te dia di awe e minister tin e contract bon scondi. 
Un dia e contract aki lo sali na cla y esun cu su firma ta bao di dje lo mester 
para pa e consecuencianan pa nos planta di awa y electricidad pero tambe 
pa nos isla en general. Gobierno kier gaba cu e hydrogen plant cu ta un 
proceso costoso y falta hopi ainda prome cu e por wordo uza. Otro gaña- 
mento di gobierno. 


E dianan nos dilanti nos mester ta prepara pa locual ta e caida mundial 
di economia. Banconan na America y Europa lo cuminsa crash un tras di 
otro. Esaki nan ta yama e great reset. Ki efecto esaki lo tin pa Aruba? Den 
Silicon Valley Bank y Swiss Bank hopi hende a perde nan placa. Banconan 
lo dal nan porta cera y lo bo keda sin placa. Pueblo sea alerta y prepara pa 
scarsedad di cuminda y percura pa tin cash. Dios lo saca tur cos na clar- 
idad y esnan cu a gaña y manipula nos pueblo lo cosecha locual cu nan a 
sembra. 

N 
os gobiernonan despues di Status Aparte nunca a mustra in- 
teresa genuino den educacion di nos muchanan y e gobierno 
actual a “span de kroon”. Na aña 2021 nos minister president a 
hunga cu sentimento di e werksternan trahando pa SKOA pa haya 
nan vota y pa despues di eleccion laga nan na caya. E werkster- 
nan mester a cana e caminda pa corte pa asina nan haya rason. 
Gobierno a haya ta bon pa corta den nos educacion y awe tin 
un aumento drastico den schoolgeld. John Wesley College no ta 
keda atras y awor gobierno aki kier laga cerre pa asina hinca un 
otro scol den e edificio. Nos por corda cu e minister di enseñansa 
a uza tur sorto di argumento pa hustifica e aumento di school- 
geld cu na final a aumenta for di awg.140,= pa awg.280,= cual 
sigur ta un aumento di 100%. Durante 6 aña di gobernacion no 
a inverti den ningun scol y pio ainda a corta den presupuesto di 
educacion. Mira cuanto scol tin para bashi pa falta di renobacion. 
Nos grandinan tampoco ta haya atencion di parti di e gobierno 
aki. SABA a bira un otro problema pa nos gobierno. Pensioen di 


nos grandinan no ta yega pa hiba un bida digno mucho menos pa 
nan por paga nan eigenbijdrage pa remedi. Gobierno no ta inte- 
resa den salud di nos grandinan. Ki sorto di gobierno nos tin? 
Gobierno ta prefera laga nos grandinan muri cu saca un man y 
brinda nan ayudo. E miseria bao di nos pueblo ta crece cada dia 
cu pasa y e situacion ta bira pio. Ambiente feliz ta un otro insti- 
tuto mas cu ta pasa den problema. Mi ta spera cu e no bira mesun 
cos cu Respaldo unda gobierno a priminti di hinca 900 mil florin 
pero despues no ta cumpli y esnan cu mas mester di ayudo ta 
wordo gedump riba caya. Augustus 2023 a yega y si gobierno 
no cumpli lo ta un otro sla mas den cuido. Un gobierno cu no sa 
honra nos grandinan y duna nan un miho calidad di bida no lo 
disfruta di e bendicion di Dios. 
Un otro problema ta e parkeermeter. Pueblo no tin placa mas 
y esaki a causa cu e tiki luganan cu a keda den caya grandi ta 
desangrando y finalmente nan lo cera nan porta. Pueblo no por 
biba cu tanto medida asina y otro luna el o por bira pio ora intro- 
duci BBO na frontera. A yega tempo pa pueblo manda un señal 
cla y raspa na e gobierno aki esta di baha na awa. E gobierno 
aki no ta sirbi interes di nos pueblo sino nan propio interes. Un 
gobierno cu a malgasta miyones di florin di placa di pueblo no ta 
digno pa sigui goberna nos Aruba dushi tera. E husticia di Dios lo 
baha riba e gobierno aki pa tur e maltrata y abuso di poder. Laga 
nos keda mantene nos mirada riba Dios paso solamente Dios lo 
por yuda nos pa trece cambio. 


Eric Ras(Curpa): 


Curpa ta extende un palabra 
di gratitud na nos mamanan 


Y ta haci e promesa pa sigui 
atende nan interes y di e pueblo sagradamente 

C 
aribbean Mercantile Bank N.V. (CMB) 
ta orguyoso di su sosten continuo na 
Ronde Van Aruba, e evento di careda mas 
grandi di e isla, pa di 31 aña consecutivo. 
“E aña aki, nos compromiso cu deporte y e 
Obhetivonan di Desaroyo Sostenibel (SDGs) 
ta bay mas leu cu deporte mes, ya cu nos ta 
patrocina tambe e fundacion nobo Beyond 
Sport Limits Foundation, un organisacion 
sin fin di lucro cu ta enfoca riba promove 
inclusion y dignidad den deporte pa perso- 
nanan cu limitacion fisico”, Sr, Ilán Lopez di 
Caribbean Mercantile Bank N.V. ta expresa. 


Beyond Sport Limits Foundation a ser funda 
pa Disjondrick Jacobs, un hoben cu Celebral 
Palsy ken, apesar di no por move indepen- 
dientemente, a bira un defensor inspirador 
pa inclusion den deporte. Determinacion 
y pasion di Disjondrick a yud’e participa 
na Ronde Van Aruba hunto cu un grupo di 
atletanan dedica cu a pusha su Race Cart 
durante henter e trayectoria. Su storia ta 
un testimonio di e poder di trabou den 
ekipo, resistencia y espirito humano. 
E palabranan fuerte di Disjondrick, “Ta 
tuma un persona pa cuminsa algo pa otro 
por sigui,” ta sirbi como un recordatorio 
cu tur hende tin e capacidad pa haci un 
impacto positivo den nan comunidad. CMB 
ta honra pa sostene tanto Beyond Sport 
Limits Foundation como Ronde Van Aruba, 
organisa pa Mariniers Kazerne Aruba, 
segun nan ta promove un movemento 
fuerte di inclusion, dignidad y deportivismo 
pa tur. 


Hunto, CMB, Beyond Sport Limits Foundation 
y Ronde Van Aruba ta kibra bareranan y 
empodera personanan cu limitacion fisico 
pa participa den deporte, desaroya confi- 
ansa y crea un sentido di comunidad. “Nos 
ta kere cu tur hende mester tin e oportun- 
idad pa experencia e emocion di compe- 
tencia y e camaraderia di trabou den ekipo, 
sin importa nan limitacionnan fisico” Sr. Sr, 
Ilán Lopez di Caribbean Mercantile Bank 
N.V. ta finalisa. 


CMB ta invita henter Aruba pa uni cu nos pa 
celebra e logronan di Disjondrick y Beyond 
Sport Limits Foundation, mientras nos ta 
sigui sostene iniciativanan cu ta promove 
inclusion y inspira cambio positivo den 
mundo di deporte y mas aleu. 


CMB: Stimulando Inclusion y Empoderamento den Deporte pa 
medio di Beyond Sport Limits Foundation y Ronde Van Aruba 

D 
en fin di siman a tuma luga e penultimo wega di division 
di Honor pa determina e cuater ekiponan cu lo bay hun- 
ga un buelta di semi final, caminda e dos ekiponan cu cla- 
sifica number 1 y 2, lo pasa pa disputa e gran final di divi- 
sion di honor. 


Riverplate practicamente tabata e unico ekipo oficialmente 
elimina prome cu e penultimo wega di campeonato a inicia 
diabierna ultimo ya cu e muchanan di Madiki tabatin 3 punto 
den 8 wega mientras cu Deportivo Nacional cu tabata na di 
cuater puesto, tabatin 11 punto caba y for di alcance di e 
ekipo Madiki. 


Esrrella cu a inicia fin di siman cu 7 punto den 8 wega hunga,  
tabatin posibilidad chikito ainda pero mester a depende cu 
Nacional lo perde ambos partido cu e tabatin pa hunga y 
e naranhadanan gana nan dos weganan, pa ainda por  
clasifica. 


Tanto RCA, Britannia como Dakota a sigura nan clasifica- 
cion caba y diasabra nochi, Estrella tabatin den su man pa 
acerca un tiki mas e di cuater puesto, ora cu el a enfrenta e 
ekipo di Nacional. 


Sinembargo ya na di seis minuut e ekipo di Noord, pa medio 
di Devis Oliveros ta tuma bentaha di 1-0 den un wega cu 
Nacional tabata dominando for di inicio di e partido pero a 
dura te den di dos tempo, pa e muchanan di Noord sigura e 
triunfo cu su clasificacion. 
Na di 62 minuut tabata Fladimy  Francois kende ta logra e 
2-0 sigui pa e di dos gol di Oliveros na di 85 minuut y final- 
mente tabata Fladimy Francois kende tambe ta logra di dos 
gol di anochi pa pone e marcado final na 4-0 pa Deportivo 
Nacional cu a totalisa asina un total di 14 punto pa subi na 
di tres luga, riba Dakota. 


MAL RACHA 
E ekipo campeon di Aruba actualmente, SV Dakota diabi- 
erna anochi a enfrenta e lider di serie eliminatorio divi- 
sion Oro no ta pasando den su miho momento y contra di 
Britannia e ekipo a domina pa gran parti pero no por a yega 
na anotacion. 


Britannia cu a bira hopi consistente den su ultimo weganan 
cu gol di Peter Susebeek ta logra bay cu e victoria y asina 
mantene e prome puesto cu 21 punto, un solo punto riba 
RCA  y e dos ekiponan aki lo defini proximo fin di siman cual 


di nan lo termina na di prome puesto. 
RCA mes a mira accion diasabra anochi contra e ekipo di 
Riverplate den un wega cu e tricolornan no tabatin prob- 
lema algun, dominando tanto den prome tempo como den 
di dos tempo. 


Despues di a desperdicio varios bon oportunidad di gol, 
tabata Daniel Linsheer kende ta logra duna RCA bentaha di 
1-0 y prome cu sosiego a drenta tabata un gol di e defensa 
central Cristian Sinistera  riba un tiro di skina, ta logra di 
duna RCA bentaha di 2-0. 


E dominio di e tricolornan a sigui den di dos tempo  caminda 
e ekipo a probecha di cansancio di su rival y cu dos gol di 
Albert ‘Killer’ Spenser, un gol di John Silva y finalmente un 
gol di Jeanpiere Fingal, ta  pone e score final na 6-0. 
Un score cu ta drecha e averahe di gol di RCA na +16 cu ta 
nuebe gol mas cu Britannia cu ta e unico otro ekipo cu un 
averahe plus pa loke ta gol anota y permiti. 


Pues proximo fin di siman lo tin e ultimo wega di e buelta 
eliminatorio di e division di Honor, division Oro pero ya e 
cuater ekiponan cu a clasifica ta conoci, cu ta Britannia, 
RCA, Nacional y Dakota. 


Estrella como Riverplate elimina 
for di play-off semi final Honor 

D 
en un presentacion na Minister di Asunto Economi- 
co, Geoffrey Wever, arkitecto Raffy Kock a presenta e 
prome imagennan di un plan ambicioso di infrastructura 
pa e area cu ta conecta maintstreet pariba y pabou na San 
Nicolas. 


“Estudionan a demostra cu ciudadnan cu ta conecta na 
lama tin beneficionan economico y turistico”, segun e 
mandatario. Socialmente, e ta haci e area uno mas agrad- 
abel pa biba y tambe recrea. Despues di a papia cu stake- 
holders y expertonan, por conclui cu prosperidad di e 
ciudad di San Nicolas ta conecta na su conexion cu lama 
Caribe. Esaki ta netamente loke e centro di San Nicolas ta 
falta di dje. Conectando centro di San Nicolas cu e lama 
Caribe lo tin un impacto positivo riba e area, y lo nifica un 
shift tecnologico di posibilidadnan social-economico pa e 
area, atrayendo mas interes pa inversion. 


Despues cu a ricibi input di e diferente stakeholders, arki- 
tecto ir. Raffy Kock a crea e prome diseñonan pa centro 
di San Nicolas. E accento ta pa sigura cu San Nicolas ta 
keda cu su elemento y influencianan cual ta haci’e unico. 
E sentido cultural autentico, cu influencianan Caribense 
introduci mas di un siglo atras door di migrantenan lo por 
y mester florece. 


Tin plania pa inclui areanan di recreacion pa famia. Pa 
hobennan cu ta gusta practica deporte den aire liber, 
adultonan cu ta reuni cu otro pa comparti momentonan 
agradabel, tur ta elementonan esencial den e Fase 1 di 
Revitalisacion di San Nicolas, cual ta forma parti di e dise- 
ñonan presenta pa e arkitecto. 


“Pa bin cu un modelo economico nobo pa Centro di San 
Nicolas no ta uno facil, pero sigur ta un prioridad y tin nos 
atencion completo”, segun minister Wever. “Importancia 
di busca un modelo economico nobo pa cual revitalisacion 
mester resulta den inversion pa San Nicolas ta e punto di 
salida principal.” Den e diseñonan presenta a percura pa 
crea un area cu tur e elementonan necesario pa local por 
biba y recrea den un ambiente safe, bunita, y cu ta brinda 
acceso na tur e facilidadnan di e area. 


Ta ideanan cu minister Geoffrey Wever, conhuntamente cu 
stakeholders y expertonan ta explorando pa asina yega na 
un modelo cu tin mas beneficio social-economico posibel 
pa San Nicolas. “Aki ta papia di desaroyo sostenibel cu ta 
tene na cuenta e medio ambiente y tambe beneficionan 
economico cu por ta duradero pa futuro generacionnan”, 
Minister Geoffrey Wever a conclui. 


Minister Geoffrey Wever: 


Prosperidad di San Nicolas man den man cu su conexion cu lama Caribe 

D 
en cuadro di mehoracion den cuido Minister di Turismo y 
Salud Publico sr. Dangui Oduber ta anuncia cu a percu- 
ra un biaha mas pa Aruba tin su propio estudio di “Dokter- 
sassistent”. Maneho di Minister Oduber ta dirigi riba mehora 
e calidad di cuido y servicio, haci inversionnan den cuido y 
percura pa nos reenforsa e prome linea di cuido. 


Recientemente a bira posibel atrobe pa e assistent di dokter 
por haya nan MBO diploma den “Doktersassistent” aki na 
Aruba mes. Minister Oduber a duna di conoce cu esaki ta 
un iniciativa di HAVA cu ya pa algun tempo caba nan tabata 
purba pa cuminsa cune pero door di e landspakket y e corta- 
mento di 60 miyon florin pa aña den cuido esaki no tabata 
posibel. 


Esaki a bira posibel awor danki na e palabracionnan cu Minister 
Oduber a haci na aña 2022 cu e “Tijdelijke Werkorganisatie” 
(TWO) durante e tratamento di e “Landspakket”. A mustra 
TWO riba locual ta e “roadmap” y a pone e estudio aki como 


un prioridad. Esaki a conduci cu awe AZV a reserva e fondo 
pa asina aporta na e proyecto importante aki, caminda ta 
crea e posibilidad pa profesionalisa aun mas e rol di assis- 
tent di dokter. 


Pa haci esaki posibel HAVA a acerca Colegio EPI Aruba y ROC 
Mondriaan College Den Haag cu e proposito pa por logra 
ofrece e estudio di “Doktersassistent” aki na Aruba. E estudio 
di MBO aki lo tin un duracion di 2 aña y e programa lo wordo 
coordina pa Colegio EPI mes y lo duna les conhuntamente 
cu e dokternan di cas, specialistanan y otro profesionalnan 
den cuido. Actualmente tin un grupo di 18 assistent cu ta 
atendiendo e estudio aki. 


Como parti di e ekipo di un consultorio, e assistent tin un rol 
clave den con e consultorio ta funciona. Nos assistentnan ta 
competente y capacita pa determina e urgencia door di haci 
pregunta na e pashent segun e sistema di triage. Tambe nan 
mes por haci cierto trabou nan, manera paptest, inyeccion, 
cuido di heridonan pa menciona algun. 


Minister Dangui Oduber semper a sostene iniciativanan cu 
ta aporta na mehoracion di e calidad di cuido y servicio aki 
na Aruba y un biaha mas esaki a keda demostra. Minister 
Oduber kier a gradici AZV pa e parti financiero y HAVA pa bin 
cu e iniciativa, tambe un danki na Colegio EPI y tur e profe- 
sionalnan cu a aporta na e proyecto aki. 


Finalmente Minister Oduber kier a desea e grupo di 18 assis- 
tent tur clase di exito den nan estudio. 


Minister Dangui Oduber: 


E estudio di “Dokterassistent” MBO 
un biaha mas ta disponibel na Aruba 

D 
iahuebs pasa, 11 di mei 2023, gerencia di Aruba Airport 
Authority N.V (AAA) a haci un presentacion tocante con 
por haci pa mehora e conexion aereo entre e islanan na Rob 
Jetten kende ta Minister di Energia y Clima pa e gobierno di 
Hulanda. Minister Jetten tabata compaña pa Hamza Kacha, 
Program Manager Caribbean Netherlands at the Ministry of 
Climate and Energy Policy, Michiel de Graaf Senior Policy 
Adviser/ Press Officer y Geraldine Ras, ambos ta represent- 
ante di VNO. 


Joost Meijs, CEO di AAA, a duna un descripcion den detaye 
tocante e estado actual di e Dutch Caribbean Cooperation 
of Airports (DCCA) tocante e plannan strategico y e desar- 
oyonan den e area di vuelo electrico. E ultimo aki principal- 
mente denter di e contexto pa haci cu e conexionnan di vuelo 
entre e islanan CAS y BES den Caribe ta mas sostenibel, 
eficiente y economico den un termino cortico y largo. Alabes 
a discuti tocante e grupo di trabou cu ta trahando riba e 
Joint Strategic Plan pa e DCCA. 


Di su banda, Minister Jetten a duna su vision di e oportun- 
idad di e vuelonan electrico pa e parti Caribense di Reino y 


di e gran oportunidadnan cu ta existi si tur gobierno, auto- 
ridad y tur esnan afilia cu aviacion, traha bon hunto. 


“E intercambio di informacion tocante proyecto, plan y 
desaroyo actual na e islanan y Hulanda tabata sumamente 
instructivo, util y cla den diferente area. E contactonan haci 
awo lo ta util den e lansamento di e Joint Strategic Plan, cu 
lo mehora conexion entre e islanan. Ta di spera cu e plan aki 
por ta cla den luna di october di e aña aki”, Joost Meijs, CEO 
di AAA, a duna di conoce. 


Tocante DCCA 
E Dutch Caribbean Cooperation of Airports (DCCA) ta un 
cooperacion entre e seis aeropuertonan di Caribe den Reino 
Hulandes. E obhetivo di DCCA ta pa mehora e calidad general 
di cada aeropuerto individual pa medio di facilita asistencia 
mutuo y intercambio eficiente di informacion, transferencia 
di conocemento y intercambio di experiencia cu e obhe- 
tivo di logra economia di escala. DCCA tin como obhetivo 
pa presenta diferente opcion di transporte aereo alterna- 
tivo cu enfoke riba futuro, p’asina mehora e conexion entre 
e islanan di Caribe Hulandes. 


AAA a haci presentacion 


Minister Rob Jetten a conoce plan pa mehora 
conectividad interinsular entre e islanan 

C 
omunidad en general ta invita pa bin comparti nan con- 
ocemento y curiosidad tocante e sito cultural y natural 
Ayo riba diasabra 20 di mei di 8’or pa 10’or di mainta. 
E compania local Camia ta trahando riba un asina yama plan 
interpretativo pa enrikece e experiencia di bishitantenan na 
e sitio monumental di Ayo, na mes momento cu ta conserva 
e sitio su balornan cultural y natural. E plan lo encera e.o. 
pone informacion na puntonan strategico den Ayo y asina 
haci accesibel pa tur usuario, conocemento di e geologia, 
Prehistoria, historia, flora, fauna y balor contemporaneo di 
Ayo. Esaki ta un proyecto di e Aruba Amenities Committee 
crea pa Prome Minister di Aruba. 


Riba e diasabra 20 di mei di 8’or pa 10’or di mainta na 
Ayo, varios specialista den ramo di e topiconan menciona 
lo comparti na un forma interactivo, nan conocemento cu 
esnan cu ta desea di conta nan mes storia y experiencia cu 
Ayo. Asina lo tin speed tours tocante geologia y arkeologia. 
Publico lo tin oportunidad pa indica kico nan lo desea di 
haya sa durante un bishita na Ayo y por ehempel cua facili- 
dadnan lo haci nan experiencia uno miho. 


Camia ta un compania cu enfoke riba patrimonio y a ser 
estableci recientemente pa Arminda (Vivi) Franken – Ruiz, 
kende a lidera Museo Arqueologico Nacional Aruba te 2016 


y ta activo awendia como profesional di patrimonio cultural 
di e parti Caribense di Reino e.o. como advisor di Mondriaan 
Fonds na Hulanda y di e Asociacion di Museonan di Caribe. 


Consulta di stakeholders ta un elemento esencial ora ta traha 
un ruta, trail, pad pa bishitantenan den un parke, museo, 
area di exposicion of sitionan similar. E proceso pa traha un 
plan interpretativo pa Ayo ta encera ademas di consulta cu 
stakeholders di varios sector, investigacion di e sitio, - di 
archivonan, - di bishitantenan y entrevistanan. E consulta 
di diasabra dia 20 na Ayo ta dirigi riba haya informacion di 
comunidad en general, pa otro stakeholders por ehempel 
den area di turismo y educacion lo tin mas oportunidad pa 
duna nan contribucion. 


Pa mas informacion tocante e mainta na Ayo por manda un 
e-mail na a.frankenruiz@gmail.com. 


Ajo, Ajó of Ayo? 


Un consulta pop-up pa comunidad na Ayo 

INTRODUCCION 
W 
orld Migratory Bird Day (WMBD), Dia Mundial 
di Parha Migratorio ta un campaña anual pa 
crea conscientisacion tocante e necesidad pa e 
conservacion di parhanan migratorio y nan habi- 
tatnan. E tin un alcance global y ta un herment 
efectivo pa eleva e consciencia di e menasanan pa 
parhanan migratorio, nan importancia ecologico 
y e necesidad pa cooperacion internacional pa 
proteha y conserva nan. 
Tur aña hende rond mundo ta tuma accion y ta 
organisa eventonan publico, manera festival di 
parha, programa di educacion, exposicion y excur- 
sion pa bay wak parha pa celebra Dia Mundial di 
Parha Migratorio. 
Tur e actividadnan aki tambe por ser haci cualkier 
otro parti di aña, ya cu migracion di parha ta expe- 
riencia e momentonan culminante den varios pais 
y region den periodonan diferente, pero e principal 
dianan pa celebracion internacional ta tuma luga e 
di dos diasabra di luna di Mei y October cada aña. 


PAKICO PARHA MIGRATORIO MESTER DI 
PROTECCION 
Migracion ta envolvi un biahe largo y cu frecuent- 
emente un cantidad di menasa ariba caminda, 
mayoria causa pa actividadnan di ser humano. Y 
mes diverso cu e habitatnan y hendenan ta den 
diferente pais, asina tambe e menasanan cu parha 
ta enfrenta ta varia. Pasobra parha migratorio ta 
depende di un cantidad di sitio na caminda den 
nan area di distribucion biologico, e perdida di 
luganan pa pasa e temporada di winter, of luga di 
descanso por tin un impacto dramatico riba e posi- 
bilidadnan pa sobrevivencia di e parhanan. Bula 
distancianan largo ta envolvi pasa multiple fron- 
tera entre paisnan cu diferente maneho ambiental, 
legislacion y medidanan di conservacion di natu- 
raleza. E ta evidente cu cooperacion internacional 
entre gobiernonan, NGOs y otro stakeholders ta 
rekeri a lo largo di e rutanan migratorio pa inter- 
cambia conocemento y coordina esfuersonan pa 
conservacion. E framework legal y instrumen- 
tonan di coordinacion pa e cooperacion aki ta ser 
proporciona pa acuerdonan multilateral ambi- 
ental manera e Convencion riba Conservacion di 
Especienan Migratorio (CMS) y e Acuerdo riba e 
Conservacion di Parhanan Acuatico Migratorio 
di Africa y Eurasia (AEWA). Dia Mundial di Parha 
Migratorio a ser inicia na 2006 pa e Secretariado 
di e Acuerdo riba e Conservacion di Parhanan 
Acuatico Migratorio di Africa y Eurasia (AEWA) den 
colaboracion cu e Secretariado di e Convencion 
riba Conservacion di Especienan Migratorio (CMS). 


TEMA PA 2023: AWA, SOSTENIENDO BIDA DI 
PARHA 
E aña aki e dos dia di e campaña di Dia Mundial 


di Parha Migratorio ta cay riba diasabra 13 mei y 
diasabra 14 october 2023. Awa ta fundamental 
pa bida riba planeta Tera. E gran mayoria di parha 
migratorio ta depende di ecosistema acuatico 
durante nan ciclo di bida. Zonanan humedo 
terrestre, costal y marino tur ta vital pa parha 
migratorio busca alimento, awa dushi y pa broei, y 
tambe como luga pa descansa y recupera reserva 
di energia almacena den nan curpa durante nan 
biahenan largo di migracion. 


Desafortunadamente ecosistemanan acuatico ta 
ser someti na menasa creciente rond mundo y 
hunto cu nan e parhanan migratorio tambe cu ta 
depende di nan. E aumento drastico di demanda 
humano pa awa dushi y polucion y cambio climatico 
ta creando un impacto directo riba e disponibilidad 
di awa limpi y e estado di conservacion di biodiver- 
sidad pa hopi especie di parha migratorio. 


Den e lista di mensahe clave pa Dia Mundial di 
Parha Migratorio pa 2023 ta resalta dos punto: 
• E demanda humano creciente pa awa dushi, mal 
maneho di awa dushi, polucion y cambio climatico 
ta e menasanan principal. Nan tin un impacto 
directo riba e calidad y cantidad di awa disponibel 
pa parha migratorio. 
• Maneho di awa merece atencion politico na e 
nivel mas halto y accion efectivo den varios sector. 
Maneho di awa ta un elemento clave den desaroyo 
sostenibel y vital pa conservacion di parha. 


DIA MUNDIAL DI PARHA MIGRATORIO, 
SITUACION DI ARUBA 
Na Aruba e area principal pa parha migratorio ta 
Bubaliplas. Bubaliplas ta un zona humedo cuali- 
fica como “man made wetland” bou di Tratado di 
RAMSAR pa zonanan humedo, y ta un ecosistema 
acuatico. 
Consecuentemente e dos mensahe clave menciona 
ta aplicabel pa Bubaliplas y e fuente di e awa di 
Bubaliplas, esta e planta di purificacion RWZI. 
E problema principal di Aruba pa loke ta zonanan 
humedo ta e falta di un ordenanza nacional pa 
medio ambiente (Landsverordening Milieubeheer). 
Pues e obligacion pa haci estudio di impacto ambi- 
ental no ta regla pa ley y ta legislacion pa protec- 
cion di naturaleza so por ser aplica. 
Den e area cu ta core for di Eagle Beach te e actual 
area for di Divi Phoenix te Hilton na otro banda di 
e caminda principal a kap mangel of altera tereno 
di mangel, y den full e banda pabou di Bubaliplas 
areanan di mangel a keda afecta pa construccion 
di e hotelnan den e area aki. Esaki ta impactando e 
ecosistema acuatico di Bubaliplas. 
Pero e problemanan principal di Bubaliplas ta mal 
maneho di tanto e planta di purificacion como 
mal maneho di conservacion di naturaleza pa e 


Bubaliplas mes (natuurbeheerplan Bubaliplas) 


Den e Landsbesluit di 5 mei 2020 (AB 2020, no.67) 
un cantidad di area nobo a keda declara area 
proteha y poni bou maneho di Fundacion Parke 
Nacional Aruba. 
Segun ”Beheerovereenkomst tussen de Fundacion 
Parke Nacional Aruba (FPNA) en het Land Aruba”, 
fecha 26 augustus 2019, FPNA ta obliga di crea 
beheerplannen, plan di maneho pa cada un di e 
areanan bou di su encargo, y segun articulo 11 
(Beëindiging van de beheerovereenkomst) y arti- 
culo 12 (Goed vertrouwen) Gobierno ta asumi cu 
FPNA lo cumpli cu tarea acorda den e acuerdo. 
Den añanan 1992 pa 1995 a crea dos documento 
clave pa construccion di e RWZI actual y maneho 
di conservacion pa Bubaliplas, e ultimo plan 
tawata rekeri un documento ecologico pa delinea 
e maneho ambiental y di conservacion di natura- 
leza pa Bubaliplas como ecosistema acuatico pa 
parha migratorio. E estudio aki a ser haci bou guia 
di Stimaruba den promer instante y finalmente bou 
guia di Fundacion Accion Ambiental cu presidente 
Milton Ponson cu a trece dos experto ecologico for 
di un instituto di gobierno Hulandes cu a finalisa e 
natuurbeheerplan pa Bubaliplas. 
Parti clave di e beheerplan tawata e checklist di 
factor tecnico y norma ecologico pa cual mester a 
fiha valornan numerico pa calidad y propiedadnan 
ecologico di awa saliendo di RWZI pa Bubaliplas. 


Minister Ursell Arends den su afan pa crea un 
Western Wetlands Project den cual awa purifica 
lo bay pa cuater zona humedo, supuestamente 
combina den un solo wetland ratifica pa RAMSAR, 
incluyendo Bubaliplas a faya y cu ne Fundacion 
Parke Nacional Aruba, ya cu e modernisacion di 
e RWZI ta tranca pasobra e Natuurbeheerplan pa 
Bubaliplas no ta cla y ainda falta pa provee e check- 
list actualisa di factor tecnico y norma ecologico y 
principalmente e balornan numerico pa calidad y 
propiedadnan ecologico cu pa un rason desconoci 
ainda Fundacion Parke Nacional Aruba no a sumi- 
nistra na Beheer Waterschappen, e departamento 
den DOW encarga cu RWZI y sistema di riool na 
Aruba. 
E Minister aki ta dialoga cu un grupito di stake- 
holders so di cual e NGOs cu ta conta cu sosten 
di Minister caracterisa pa e dicho “por la plata y 
gloria personal baila el mono” ta duna input pa su 
maneho. Pa e rason aki modernisacion di RWZI ta 
pega, y e cuater zona humedo di Western Wetlands 
Project lo bay haya awa cu NO ta cumpli cu 
normanan adecuado ecologico pa nan mantencion 
como ecosistema acuatico pa parha migratorio. 
Y asina tambe e discusion riba e introduccion di 
Rights of Nature na Aruba ta keda na aros con 
coco. 


Eight To Eight, Because Our Planet Can’t Wait Campaign 


Dia mundial di parha migratorio, 13 mei 2023 

D 
epartamento di Agricultura, Cria y Pesca Santa Rosa 
semper sosteniendo nos productornan local pa loke ta 
Sector Primario di Aruba a percura pa organisa un curso na 
esnan cu tin criansa di bestia chikito na curason y ta haci- 
endo den tur seriedad. 


For di 6 siman caba e curso aki ta andando. Durante di 
siman riba diaranson cu ta curso practico y den weekend 
riba diasabra ta teoria. E curso e wordo duna pa sr. Edward 
Berben cu ta e persona encarga cu Seccion di Criansa aki na 
Santa Rosa. E curso ta titula “Criansa di Cabrito y Carne pa 
Proposito Comercial’. 


Na momento cu Santa Rosa a anuncia cu e curso ta cla pa 
bai cuminsa un cantidad di interes esaki a crea. Varios ta 
e participantenan cu a inscribi pa asina haya un cupo pa e 
curso. E curso ta basa riba mehoracion den criansa di tanto 
Cabrito y Carne y con pa atende cu e diferente puntonan di 
interes pa hiba un miho cria posibel y mas ainda pa proposito 
comercial. Desaroyo di maneho riba e dos tipo di crianan aki 
pa bo por tin un miho ehemplar. Bon calidad di carni suave 
cu ta duna un miho prijs pa kg. Eficiencia di uzo di cuminda 


pa bestia. Cortamento di huña y asina por sigui menciona. 
Un curso sigur cu ta recomendabel pa tur esnan cu ta den 
criansa di bestia chikito por sigui. 


Awe despues di 6 siman di curso a yega na final caminda a 
haci entrega di certificado na tur cursista cu a participa. Den 
presencia di sr. Edward Berben kende tabata esun encarga 
pa duna e curso y sr. Humphrey Croes hefe suplente a 
percura pa efectua e entrega. 


Cursistanan cu a participa y tabata presente cu ricibi nan 
certificado ta; sr. Alex Kock, sr. Delphino Geerman, sra. 
Judith Koolman, sr. Ryan Koolman, sr. Andro Croes, sr. Rashid 
Steba, sr. Cirilio Schoop, sr. Jordany Roos, sr. Andrew Diehl 
y sr. Derwin v/d Linden. Esnan cu no tabata presente awe 
tabata sr. Mark Bruin y Emanuel Cannegieter. 


Di parti Departamento di Agricultura, Cria y Pesca Santa 
Rosa ta felicitacion y gratitud pa nan exitoso participacion na 
e curo “Criansa di Cabrito y Carne pa Proposito Comercial. 
Nos ta spera cu awor padilanti por sigui mehora sector di 
criansa di Aruba. 


Exitoso Curso di Criansa di Bestia Chikito 

INTRODUCCION 
P 
lantanan saludabel ta constitui e fundeshi 
pa tur bida riba planeta Tera y alabes pa 
tur funcionnan di ecosistema, siguridad al- 
imentario y nutricion, Salud di planta ta es- 
encial pa e desaroyo sostenibel di agricultura 
rekeri pa cumpli cu e demanda pa alimenta un 
poblacion mundial creciente pa 2050. 


Planta ta representa bida: nan ta provee 
80% di tur alimento cu nos ta come y ta 
genera 98% di e oxigeno cu nos ta respira. 
Pero biahamento y comercio internacional 
ta responsabel pa introduccion y propaga- 
cion di plaganan di planta. Especienan plaga 
y invasor ta forma un di e motornan principal 
di perdida di biodiversidad y ta menasa e deli- 
cado red di bida cu ta sostene nos planeta. 
Plaganan y malesanan di planta tambe ta 
surgi a consecuencia di aumento di tempera- 
tura debi na cambio climatico, locual ta crea 
niche nobo den ecosistema pa plaga por 
colonisa y propaga. Como respuesta, lo por 
aumenta uzo di plagacida, locual ta perhudica 
y hasta por mata especie polinizador, entre 
otro abeha, enemigo natural di e plaganan y 
organismo crucial pa un medio ambiente sano. 
Ta esencial pa proteha e salud di plantanan 
promoviendo practica cu no ta causa daño na 
medio ambiente, manera maneho integral pa 
combati plaga. 


Riba 6 December 1951 a firma e Tratado 
Internacional 
pa 
Proteccion 
di 
Planta 
(International Plant Protection Convention- 
IPPC) y e tratado aki a introduci norma (stan- 
dard) internacional pa medidanan fitosanitario 
(International Standards for Phytosanitary 
Measures-ISPMs) pa aplicacion den comercio 
internacional pa yuda preveni introduccion y 
propagacion di plaganan di planta atraves di 
fronteranan. 


E ISPMs hunto cu e Codex Alimentarius di Food 
and Agriculture Organization pa siguridad pa 
consumo di cuminda y e standardnan pa salud 
di animal di World Organization for Animal 
Health ta forma e tres pilar pa sector primario 
(agricultura, cria y pesca) pa combati maleza 
y plaga y percura pa siguridad pa consumo di 
cuminda. 


20 
December 
2018 
Asamblea 
General 
di Nacionan Uni a adopta resolucion A/ 
RES/73/252 proclamando 2020 como Aña 
Internacional di Salud di Planta y ariba 
29 Maart 2022 a adopta resolucion A/ 
RES/76/256 designando 12 mei como Dia 
Internacional di Salud di Planta. 


2023 TEMA: SALUD DI PLANTA PA 
PROTECCION AMBIENTAL 
E tema pa 2023 ta “Salud di planta pa Proteccion 
Ambiental”. Na 2022 e rapport anual di IPPC 
a enfatisa e necesidad pa proteha especie di 
planta contra plaga y maleza ya asina caba cu 
hamber, reduci pobreza, proteha medio ambi- 
ente y promove desaroyo economico. 
Especie invasor y plaga y maleza di planta ta 
forma un menasa global pa entre otro conser- 
vacion di biodiversidad y e clima y tempo 
impredecibel causa pa cambio climatico ta 
impacta cultivo den agricultura y salud di 
planta. 


Un articulo den e revista cientifico Nature 
cu titulo “Climate change impacts on plant 
pathogens, food security and paths forward” 
ta subraya cu brotenan global di maleza di 
planta, y mas specifico especie pa cultivo den 
agricultura ta pone siguridad global alimen- 
tario den peliger y ta menasa sostenibilidad 
ambiental y produccion economico den e 
sector primario den e areanan afecta. 
Cambio climatico ta facilita creacion di condi- 
cionnan nobo faborabel pa colonisacion y 
propagacion di plaga y maleza di planta den 
areanan nobo cu impacto potencial desas- 
troso pa ecosistema existente y conservacion 
di biodiversidad. 


Ta pronostica cu tur aumento di cosecha den 
e cultivo di planta den agricultura basa riba 
avance tecnologico lo ser contraresta pa 
aumento di plaga y maleza conoci y desconoci 
di planta. 
Planta ta ser afecta pa un multitud di 
patogeno, manera bacteria, fungi, oomicete, 
virus y nematodo (bichi microscopico) di cual 
e fungi (schimmels) ta e grupo di patogeno cu 
mas impacto. 


E medio di comunicacion online “The 
Guardian” den un articulo titula “Fungal 
attacks threaten global food supply, experts 
say” ta sigui elabora riba e mesun articulo 
di e revista Nature, destacando cu fungi ta 
menaza e seguridad global alimentario pa 
varios rason. 
Fungi por crea un catastrofe global di salud 
tanto pa planta como ser humano. 
Fungi ta masha resiliente, y ta e destructornan 
mas grandi di cultivo y cosecha na mundo, y 
por biaha atraves di atmosfera pa plama rond 
mundo, por ehempel via santo di Sahara. 
Nan ta altamente adaptivo mediante mutacion 
genetico y ta crea resistencia rapido contra 
fungicida. 
Una bes den e suelo nan por pone areanan 


afecta perde produccion di cierto cultivo pa 
decadas. 


E cultivonan mas principal, esta di arros, trigo, 
maishi, soja y batata tur ta afecta pa maleza 
causa dor di fungi y e perdidanan anual debi na 
infeccion cu fungi ta ekivalente na e volumen 
di cuminda pa alimenta 600 miyon habitante 
riba Tera. 


Segun Food and Agriculture Organization di 
Nacionnan Uni di e 168 cultivo mas impor- 
tante pa nutricion humano casi tur ta ser 
afecta dor di e uzo amplio di fungicida y mal 
practica agricola cu a conduci na creacion y 
propagacion di sepa di fungi resistente. 
E ta necesario pa combati plaga y maleza di 
planta den un forma global utilisando base di 
dato, miho maneho integral di plaga y maleza 
y miho implementacion di practica y gober- 
nancia den agricultura. 


DIA INTERNACIONAL DI SALUD DI PLANTA, 
SITUACION DI ARUBA 
Aruba tambe ta keda afecta pa plaga y maleza 
di planta. Na 2009 nos a keda invadi cu e 
insecto plaga “Red Palm Weevil” importa 
cu especie di palma uza den landscaping di 
hotelnan nobo den construccion y hotel exis- 
tente. Hopi palma den areanan publico, comer- 
cial y residencial a keda afecta. 
Di e cultivonan importa cu mas peliger ta core 
di ser afecta pa fungi, ta resalta bacoba y 
banana. 


Recientemente Santa Rosa Aruba a anuncia cu 
e presencia di e fungus cu ta causa Fusarium 
Wilt of Bananas and Plantains- Tropical Race 4 
(TR4) a ser confirma na Colombia. 
Y e oficina di e IPPC a confirma e presencia 
tambe na Venezuela y den un comunicado di 
21 februari 2023 ta anuncia sosten pa maneha 
e presencia di TR4 na Venezuela cu ta menasa 
cultivo di bacoba y banana na Venezuela y 
consecuentemente siguridad alimentario di 
nos pais bisiña. 
Venezuela a declara un emergencia nacional 
fitosanitario pa por combati TR4, pero recur- 
sonan humano y financiero ta limita y a pidi 
asistencia di comunidad internacional. 
Awor cu frontera maritimo cu Venezuela a 
keda habri e riesgo di introduccion di e maleza 
aki na Aruba for di Venezuela y Colombia ta 
real, y tambe e introduccion di plaganan. 
Gobierno di Aruba tin cu implementa mas 
pronto posibel un maneho adecuado fitosani- 
tario pa enfrenta TR4 y otro plaga y maleza di 
planta como parti integral di maneho di agri- 
cultura na Aruba. 


Eight To Eight, Because Our Planet Can’t Wait Campaign 


Dia internacional di salud di planta, 12 mei 2023 

C 
u e anuncio cu gobierno di Peru a dicidi pa extradita e 
asesino condena Joran van der Sloot pa Merca, a habri 
un capitulo completamente nobo den e caso di crimen cu no 
ta caba di tin capitulo final. Realidad ta cu a trata di un su- 
puesto caso di asesinato c.q. desaparicion di un ser humano 
cu te ainda ta un pesadia riba Aruba y su pueblo y principal- 
mente su turismo. 
Pero Mericanonan mes tambe ta hartando dje drama sigur 
si tene na cu na cu ultimo decadanan casonan di desapari- 
cion y asesinato na dozijn ta castigando e pais pero no ta 
haya e atencion cu e caso Nathalee Holloway. 


Pa clarifica, ta bon pa apunta cu nunca a proba cu Van der 
Sloot a asesina Nathalee. En cambio si a proba cu el a mata 
Sephany Flores den un hotel na Peru y a bay laga e cadaver 
atras te cu el a cuminsa descompone. Joran su reputacion 
como multiple asesino, mentiroso patolologico y ‘ogro’ a 
yega Merca prome cu el a drenta den avion pa bay Merca 
y sin sa den cua prizon e ta bay preso. Su mes abogado a 
yame psicopata cu bo no por kere nunca. 


Foi siman pasa e titular cu ta circula ta “Joran is coming to 
America!” 
Actualmente e tin 35 aña y tin condena di fraude y extor- 
cion. Cada tanto tempo spirito di Joran y Holloway ta spanta 
hende den nan soño na Aruba y na Merca. Na Aruba, hefe dje 
team investigado a comenta cu ohala nunca e mucha muhe 
no a bishita Aruba. Loke hopi hende na Aruba y na Merca ta 
resenti ta cu hamas mayornan di un hende cu a disparce a 
haya tanto publicidad asina y cu esey lo no tabata e caso si 
tabata trata di un negrito of Mexicano. 


Di otro banda ta trata di yiu di un pareha di alta sociedad na 
Alabama den Sur di Merca caminda aparte di placa nan tin 
influencia politico tambe. 


Hecho ta cu e caso a captura atencion di hasta Mericano y 
otro hende rond pero e interogante awor ta: e caso merece 
tanto atencion? E plan ta pa e bay dilanti hues na Alabama 
pero esey no ta garantia cu lo haya sa kico a sa cu Holloway. 
Dia Nathalee a disparce Van der Sloot tabatin 19 aña y 
awendia e tin 35 aña. Na Aruba e tabatin bida di Don Juan y 
tabata specialisa den busca turistanan muhe cu ta bishita e 
isla. E tabata un hoben cu un caracter masha explosivo y su 
mayornan tabatin masha problema pa domin’e. 


Unabes na Aruba Nathlee cu su compañeronan tabata 
paranda bay scol cu bishitantenan di club nocturno y dia 
di retorna Merca, e no a presenta na aeropuerto. Kico cu a 
haci, Joran no ke bisa kico a pasa cu Nathalee y tin duda cu 
awor si e lo papia. 


Melodrama Joran/Nathalee a cuminsa cansa Mericanonan 


D 
iaranson anochi 10 di april tabata tin e sorteo multi-miyonario di 
Lotto 5 y alabes e prome biaha den historia cu Lotto 5 su jackpot 
ta surpasa 2 miyon florin y ta yega 2 miyon 200 mil florin. E ticket 
ganado a wordo bendi na Lucky Numbers na Arendstraat. Ayera di- 
aluna, Aruba ta ser conoci cu e prome feliz miyonario cu ta surpasa 
e suma di 2 miyon florin cu Lotto 5. E feliz ganado a presenta na ofi- 
cina di Lotto na Paardenbaaistraat 10 hunto cu su famia pa cobra e 
premio grandi aki. 


Iris a cumpra su Lotto 5 cu numbernan cu el a traha cu e fecha di 
nacemento di su yiunan y pa su sorpresa cu e ticket aki a resulta di 
ta e ticket ganado di 2 miyon 200 mil florin! 


Numbernan ganado tabata: 09-10-14-20-29. Iris ta e feliz ganado 
di e suma bunita di 2 miyon 200 mil florin y ta bira e prome ganado 
cu ta gana mas cu 2 miyon florin cu Lotto 5. 


E feliz ganado di 2 miyon 200 mil florin cu Lotto 5 a cobra su premio! 

A 
wa ta e fuente di mas importante 
pa sostene bida di parhanan mi- 
gratorio. Esaki tambe ta e tema pa cu e 
observacion bi-anual di parhanan mi- 
gratorio 2023. Dia mundial di parhanan 
migratorio, World Migratory Bird Day, 
ta observa oficialmente riba dia 13 di 
mei y tambe na october 14, 2023. 


Dicon a scoge e tema di awa pa e dia 
aki ? Pasobra calidad y cantidad di 
awa na alcance di parhanan ta bou di 
menasa na diferente parti di mundo. 
P’esey e organisacionnan a uni y a bin 
cu un campaña strategico pa trece 
mensahenan clave pa e dia Mundial 
di Parhanan Migratorio. E organ- 
isacionnan ta consisti di: The Convention 
on the Conservation of Migratory 
Species of Wild Animals  (CMS), the 
African-Eurasian Migratory Waterbird 
Agreement  (AEWA), the non-profit 
organization, Environment for the 
Americas  (EFTA)  and the East-Asian 
Australasian 
Flyway 
Partnership 
(EAAFP). E deseo di e unificacion aki ta 
pa eleva conscientisacion pa parhanan 
migratorio y nan necesidadnan. Cu 
esaki tambe ta desea mas cooper- 
acion internacional pa conserva no 
solamente di e parhanan, pero tambe 
nan habitat. Directie Natuur en Milieu 
(DNM) ta reconoce e importancia di 
nos bahianan of tambe saliñanan aki 
na Aruba pa e parhanan migratorio cu 
ta bin aki pa descansa, come y broei. 
E condicionnan mester keda faborabel 
na e sitionan cu ta fuente di bida pa 
parhanan, asina nos por keda brinda e 
servicionan. 


Parhanan migratorio ta depende di 
diferente fuente di awa manera, lama, 
lagun, rooi, dam y bahia. Y manera na 
paisnan mas grandi cu tin otro fuent- 
enan di awa manera: lagonan, marshes 
y pantanonan (swamps). Na e sitionan 


aki siguramente lo tin matanan cu ta 
brinda lugar pa alimenta, broei, sosega 
y sconde. E areanan unda tin awa y mata 
ta forma habitat ideal pa parhanan. 
E areanan aki ta importante pa nan 
descansa pa haya forsa despues di nan 
biahe largo y tambe temporada friu na 
otro parti di unda no ta originalmente. 
Pero nan habitat y ecosistema acuatico 
ta bou menasa door di factornan 
humano y demanda pa awa y espacio. 
Algun factornan adicional cu ta forma 
menasa ta entre otro polucion, cambio 
climatico y scarsedad di awa. 


Retonan local 
Aki na Aruba tambe nos tin areanan 
cu ta bira habitat pa parhanan manera 
bahia, saliña, dam y rooi. E luganan aki 
hopi biaha a bira drumidera di parhanan 
local y esunnan cu ta di bishita. Manera 
tur caminda aki na Aruba tambe nos 
por mira e factornan cu a bira retonan 
local, manera scarsedad di awa pasobra 
ta temporada di secura, nos damnan ta 
seco, tin demanda halto pa espacio pa 
vivienda. Nos saliñanan natural tambe 
ta seco. Ta un solo luga cu tin awa 
na abundancia ta na Bubali Plas y aki 
tambe por wak mas parhanan tambe. 


Retonan internacional 
Na otro pais tambe tin retonan na 
escala grandi, por ehempel den e Basin 
na Asia (Amuye Heilong), tin reto door 
di cambio di clima y destruccion di 
habitat. Na Merca, na e estado di Utah, 
e Great Salt Lake ta bou menasa di 
desaparicion completo den e siguiente 
5 añanan. Na Africa tin retonan di 
disertificacion, deforestacion, secura 
extremo, perdida di suelo y vegeta- 
cion den regionnan semi-arido manera 
na Sahel Africa. Por a tuma nota cu na 
Francia na e region na costa, Pirineo 
Oriental a declara oficialmente secura. 
Debi na esaki Francia a pone restric- 


cion na hende pa no uza awa pa laba 
auto of muha mata den cura, pavia di 
scarcedad di awa. 


Dia mundial pa parhanan migratorio 
ta un yamada internacional pa tuma 
accion pa proteccion di parha. Dia 
13 di mei ta e prome dia di observa- 
cion pa parhanan migratorio pa 2023. 
Na october lo ta e otro debi cu e ciclo 
natural di migracion di parhanan ta 
tuma luga na diferente momento den 
e parti di mundo cu ta e hemisferio 
zuid y e otro nort. Den e dianan aki 
rond mundo tin eventonan organisa cu 
ta yuda conscientisa riba e temanan 
di parha migratorio y e importancia 
di awa. Por pensa riba actividadnan 
na scolnan, manera charla informa- 
tivo cu muchanan di scol, accionnan di 
limpiesa den areanan cu ta habitat pa 
parha, y asociacionnan no-guberna- 
mental cu ta vocifera pa naturalesa. 


DNM ta haci apelacion na comun- 
idad pa eherce cautela ora ta trata cu 
parhanan salvahe local y migratorio. 
Nos ta enfoca riba e ley proteccion di 
sortonan 
(Landbesluit 
beschermde 
flora en fauna) y por consulta esaki 
via nos website dnmaruba.org asina 
bo ta na altura cua ta e avifauna 
(parhanan) protegi den e ley aki. Nos 
ta desea tur hende Feliz dia Mundial pa 
Parhanan Migratorio 2023, y ta prefer- 
ibel observa y laga den trankilidad tur 
parha salvahe. Si ta desea di pone awa 
accesibel pa parha por haci esaki, pero 
no ta deseabel pa alimenta parhanan. 


Dia Mundial di Parhanan Migratorio 2023 


Awa ta sostene bida di parha 

D 
iasabra 13 di mei, miembronan di Quota 
Club a reparti basketnan yena cu producto 
pa e damanan di Sacred Heart di San Nicolas na 
YMCA net un dia prome cu Dia di Mama. 
E proyecto di Quota aki a cuminsa na aña 2019 y 
despues cu Luz Marina (Rina) Gonzalez a fayece 
15 di mei 2022, e miembronan di Quota a dicidi 
unanimamente pa yama e proyecto na su nomber. 
Rina a inicia e proyecto na 2019 y ta consisti 
cu tur aña e miembronan di Quota ta aporta 
productonan y ta ser entrega na un fundacion. 
Rina tabata un miembro hopi activo di Quota 
e tabata Presidente y tambe a sirbi den direc- 
tiva di e organisacion di Quota International. E 
aña aki a scoge e grupo di Sacred Heart di San 
Nicolas. Y e miembronan di Quota a prepara e 
basketnan y tambe cuminda y driguidek y boyo. 
Tambe Lady DJ a deleita cu musica pa esnan 
presente. Quota ta gradici tur su miembronan cu 
a haci esaki posibel y Quota ta contento di por 
a comparti un rato agradabel cu e damanan di 
Sacred Heart. 


Quota Club a entrega “Rina’s Buckets of Love” 

WILLEMSTAD - E parlamentario 
Sheldry Osepa a pidi atencion di auto- 
ridadnan pa e aspecto di siguridad 
na Caya W.F.G. Mensing y caminda 
Andre J.E. Kusters na Zeelandia. For 
di momento cu tabata reconstrui e 
crusada aki e tabata foco di hopi discu- 
sion. 
Diferente a indica cu e forma cu ta 
reconstrui e crusada y teniendo cuenta 
cu e comportacion conoci di nos auto- 
mobilistanan lo por bay resulta den 
mas accidente. 


Entretanto a inaugura e crusada y 
grandi ta e sorpresa pa mira auto- 
mobilistanan comporta masalmente 
contra di regla manera pre-indica. Riba 
diferente video por mira cu automo- 
bilistanan cu bini for di direccion di Van 
der Tweel, ora nan yega na e crusada, 
ta dobla tog na man robes y crea un 
situacion sumamente peligroso. 


E automobilista cu haci esaki, ta trece 
no solamente e mes, pero e otro usuar- 
ionan inocente tambe den peliger. E 
situacion aki ta treciendo siguridad den 
trafico den mas peliger. Ta gobierno su 
tarea pa stimula siguridad den trafico. 
E abogado/parlamentario a puntra 
si ministerio di Trafico y Transporte 
conoce e asina yama 5 ‘e’-nan ora ta 


trata siguridad den trafico. 


Y e kier sa con gobierno a aplica e 5 
‘e’-nan aki cu ta: 
• Infrastructura (Engeneering) 
• Educacion, control (Enforcement), 
• Evaluacion y 
• Emergencia na momento cu a recon- 
strui e crusada aki. 


WILLEMSTAD - E siman aki e dependencia di Peskeria 
di AVB lo reuni cu piscadonan di haf di Piscadera relaciona 
cu vandalismo na e haf. Recientemente servicio di agricul- 
tura, crio bestia y pesca (AVB) a tuma e decision pa tene e 
entrada di haf di piscado na Piscadera cera despues di 8’ or 
di anochi. Ta AVB su tarea di mantene ordo entre otro na e 
facilidadnan di piscado manera esun di Piscadera pa evita cu 
piscadonan ta bira victima di ladronicia of vandalismo aunke 
tur actividad di piscadonan na e haf ta riba propio risico. 
AVB ta lamenta hopi e vandalismo cu a tuma luga ultimam- 
ente na haf di piscado di Piscadera cual a induci e servicio 
pa tuma medida. Como cu practicamente no tin piscamento 
den oranan di anochi y mirando e echo cu e vandalismo ta 
tuma luga den oranan laat di anochi, AVB a tuma e decision 
aki pero nan tin contacto continuamente cu piscadonan. 
Den e siman aki AVB lo invita piscadonan pa un encuentro 
pa tende sugerencianan y posibel obhecion contra e medida 


di orario di cera e haf. 
Colaboradonan di AVB a tene combersacion cu piscadonan 
y basa riba esaki por conclui cu gran mayoria di nan ta di 
acuerdo cu e medida. 


Yiu di Corsou ta caba cu nos dushi Corsou 


Gobierno ta cera haf di Piscado na Piscadera pa vandalismo 


Crusada nobo na Zeelandia ta crea 
un situacion sumamente peligroso! 

Fortaleza pa Famia 


NO tin nada mas doloroso ora un persona ta gaña su mes, poco poco e asunto ta bira ridiculo, pasobra ta dificil pa un 
hende stima Dios y mundo na mes un momento. Asina cu e cos di mundo tin dominio riba bo, e amor di Dios no ta den 
bo, no gaña bo mes. 


No stima mundo y e cosnan cu tin den mundo. Si un hende ta stima mundo, e amor di e Tata no ta den dje. 
Pasobra tur loke cu tin den mundo, e deseo di carni, y e deseo di wowo, y e orguyo di bida, no ta bin de e Tata, sino di e 
mundo. Y e mundo ta pasa bay y su deseonan tambe, ma esun cu ta haci e boluntad di Dios, ta permanece pa semper (1 
Juan 2:15-17). 


Ningun hende por stima Dios y mundo, ningun hende por los for di Dios, bay haci maldad di mundo y pretende cu e ta 
stima Dios. Bo no por bay den mundo y kere cu bo por atende asuntonan di Dios na mes momento. 


Tur siervo di Dios, semper a gara na Dios, y separa for di mundo, pasobra si un hende ta mara na mundo, sea pa placa of 
posicion e no por sirbi Dios, bo no por agrada Dios y mundo (Galationan 1:10). 


Den Daniel Capitulo 6 Daniel a mustra claramente cu e por wordo tira den cueba di Leon, pero e no ta sirbi e mundo, 
(Idolatria). Daniel tabata un gobernador un homber di posicion( Daniel 6:1-5), pero e a pone Dios na prome luga. Dios 
ta soberano. 


O, yiunan di hende, cuanto tempo mas lo cambia mi gloria na berguensa? Cuanto tempo mas boso lo stima vanidad y 
busca mentira? (Salmo 4: 2). 


Boso alma adulteranan, boso no sa cu amistad cu mundo ta enemistad pa cu Dios. 
P’esey ken cu kier haci su mes amigo di mundo, ta haci su mes enemigo di Dios (Santiago 4:4). 


Ora bo ta move rond cu amigonan malbado, hendenan di mal curason, sin bo sa bo ta wordo contamina, y sin pensa bo 
ta haci igual cu nan, of bo ta wordo uza pa nan, Y asina bo ta consenti cu maldad. 


Esaki te e cosnan cu ta haci hende enemigo di Dios, y si bo tin un di nan riba bo curason, arepenti, y busca Cristo Hesus 
pasobra solamente den Cristo tin salbacion. 


Nan ta lo sigiuente: 
Hende lo ta stimado di nan mes, stimado di placa, gabado, arogante, blasfemado, desobedecido na mayornan, ingrato, 
impio, sin amor, ireconciliabel, cu mala lenga, sin dominio propio, grosero, odiado di loke ta bon, traidor, imprudente, 
soberbe, mas bien stimado di placer, mas cu stimado di Dios, Cu tin apariencia di ta religioso berde, ma cu ta nenga su 
poder, evita e sorto di hendenan aki (2 Timoteo 3:2-5) 


Pasobra si despues cu nan a scapa di e contaminacion di mundo, pa medio di e conocemento di Señor y Salbador Hesus 
Cristo, nan bolbe wordo envolvi den nan y wordo venci, e ultimo estado lo bira peor cu esun di prome (2 Pedro 2:20). 


No ta bon pa hende conoce Dios y bolbe bira amigo di mundo, y di tur e bagamunderia di mundo, pasobra ningun hende 
ta haci bofon di Dios. 


E enemigo ta un mentiroso y e ta busca tur manera pa desvia hende for di e caminda di berdad y bida y hiba hopi den 
idolatria y adoracion di imagen haciendo nan enemigo di Dios. 
Nos laga nos gaña nos mes, nos no por ta cu Dios y meti den mundo tambe. 


Sinceramente, Pastor Marcel Balootje 


No stima mundo y e cosnan di mundo 

Lagrima y flornan por seca, su recuerdonan y tur 
loke el a haci y significa pa nos, lo keda graba 
pa semper den nos mente y curason. “Cerca 
Dios mi alma ta na paz, ta di DJ’E mi salbacion 
ta bin”. 
-Salmo 62:1- 


Cu un tristesa profundo pero conforme cu e 
boluntad di Dios nos ta anuncia cu a bai drumi 
den brasa di Señor, mi mami stima, nos yui, 
ruman, sobrina y tanta. 


Karen Lisette 
Angelique Kock 
*30 Juli 1974 - †10 Mei 2023 


Na nomber di: 
Su mayornan 
Ruben & Magda Kock 


Su yui stima 
Stephanie Arends 


Su tanti 
Lourdes Bislip 


Su rumannan 
Vanessa & Rocco Tjon y yuinan Rovanne & 
Rowen 
Ruben & Daisy Kock y yuinan Angelina & Abigail 
Joaly & Joany Geerman 


tanta y omo nan, primo y prima nan, amistades, 
bisiña y demas famia. 


Kier a anuncia acto di entiero cual lo tuma lugar 
diaranson awo dia 17 di mei 2023, di 1or pa 4or 
di atardi na Aurora funeral home. Lo sigui cu un 
acto di cremacion cual lo tuma lugar den seno 
familiar. 
Segun deseo di e defunto nos ta pidi pa bisti 
colornan alegre. 


Nos ta pidi disculpa cu den e momento dificil aki 
nos no ta ricibi bishita di condolencia na cas. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso tristesa den nos curason pero 
agradecido na Señor nos Dios pa tur locual e a 
significa pa nos, nos ta participa fayecimento di 
nos mama, wela, bisawela, y suegra: 


Sra. Celestina 
Boekhoudt Boekhoudt 
*26 april 1927 – †12 mei 2023 
vda. di Angelico Boekhoudt q.e.p.d. 


Tata Jan Jacob Thomas Boekhoudt q.e.p.d. 
Mama Hendriette Boekhoudt Kelly q.e.p.d. 


Na nomber di su yiunan: 
Maria Wouters Boekhoudt y Hilberto R. Wouters 
Alicia Erasmus Boekhoudt y Simon L. Erasmus 
q.e.p.d. 
Rita Boekhoudt 
Mauricio Boekhoudt y Sira Boekhoudt Ras 
Ofelio Boekhoudt 
Maria Bernadetta Boekhoudt 


Rumanan: 
Sra. vda. Angelina Boekhoudt Boekhoudt 
Sra Cecilia Boekhoudt 
Juanita Thiel Boekhoudt q.e.p.d. 
Cornelia Boekhoudt q.e.p.d. 
Nicolaas Boekhoudt q.e.p.d. 
Anna Catharina Boekhoudt q.e.p.d. 
Francisco Boekhoudt q.e.p.d. 


Nietonan: 
Gilbert Wouters y Rossy Suero, 
Marianne Wouters y Ramsey Bisslik 
Andrew Boekhoudt y Nancy Lopez 
Jennifer Boekhoudt 
Jairo Henriquez 


Bisanietonan: 
Giorgy Wouters y Carolina Wouters Rodriguez 
Gilson Wouters y Mishelle Wouters Soto 
Michael Wouters 
Gabrielle Wouters y Tomas Loefstop 
Gislainy Wouters 
Jayslin Petrocchi 
Jaydrick Henriquez 
Jaironn Henriquez 
Nathan Boekhoudt 
Bryden Boekhoudt 
Ariana Polman. 


Tataranietonan: 
Ismaily Wouters 
Alayna Gordon 
Khalil Wouters 


primo y primanan, sobrino y sobrinanan, famia 
Boekhoudt, Kelly, Wouters, Erasmus, Ras y de mas 
famia. 


Ta invita famia y conocinan pa: 
Un servicio di entiero cual lo tuma lugar Diamars 
16 Mei 2023 pa 04:00 or di atardi den Misa Santa 
Filomena na Paradera. 


Oportunidad pa condolencia lo ta for di 02:00 or 
di atardi den e misa ariba menciona. 


Acto di entiero lo tuma lugar den Santana 
Pastoor Kraanwinkel, Paradera. 


Señor ta mi wardador, mi n’ tin falta di nada; 
Den cunucu di yerba bèrdè, e ta pone mi 
sosegá. 
E ta hiba mi na awa trankil, 
Pa mi bolbe haña forsa. 
Psalmo 23.1 


Cu honda pena pero conforme cu boluntad di 
Dios su querida esposa Carmen Dirksz Carmona 
kier participa fayecimento di su casa: 



Isidro Dirksz 
*20-12-1932 †02-05-2023 


Oportunidad pa despedida lo ta diabierna 19 
mei 2023 di 9or pa 11or di mainta na Pray Funeral 
Home na San NIcolaas. 


Gradicimento y Invitation 


Señor ta mi wardador mi no tin falta di nada. 
Den cunucu di yerbe berde 
e ta pone mi sosega. 
E ta hibami na awa tranquil 
pa mi bolbe haya forsa.   
 Salmo:23 


Sr. Theodoor 
Santiago Farro 
Mihor conoci como: “Dodo di Ina” 


Boso muestra di atencion ta di 
hopi aprecio y un gran sosten pa nos. 


Danki na tur e gruponan di Harley. 


Danki na un y tur cu a manda carchi, krans, 
whatsapp y a hasi yamada nan telefonico di 
Aruba, Boneiro, Curacao, Hulanda, 
Colombia y Merca. 


Un danki na Robert Maduro. Mr. Hassel. Nelson 
Tromp cu su Mariachi. 


Tambe na Aurora Funeral Home 
pa cu su bon servicio y atention. 
Boso muestra di atention tabata 
un gran consuelo pa nos. 


Nos tabata kier a pidi disculpa 
cu si den nos momento di tristesa nos 
por a lubida riba famia y of ser keri. 


Alaves nos ta invita tur famia, bisiña, 
amiga/o y conocirnan pa compaña nos na e 
Santo Sacrificio di misa na misa Sta Anna di 
Noord Y Capel di Alto Vista 


Diamars 16-Mei-2023 
Capel di Alto Vista  5:30 pm 


Diaranson 17-Mei-2023 
Misa Sta Anna 6:15 pm 


Diabierna 19-Mei-2023 
Misa Sta Anna 6:15 pm 


Despues di e misa di Diabierno lo tin Rosario na 
cas di nos defunto Dodo Farro. 

“Señor ta mi wardador, mi’n tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curason 
pero conforme cu tur e la signica pa nos 
y cu boluntad di Dios nos ta 
anuncia fayecimento di: 


Ludwina Maria van 
der Biezen-Kelly 
mihor conoci como “Ina” 
*13 februari 1954 - † 11 mei 2023 


Na nomber di su: 
Querido esposo: 
Everardo (Fechi) van der Biezen 


Yiunan: 
Meredith y Angelo Croes-Van der Biezen 
Maybelline y Ruisandro Tromp-Van der Biezen 
Eduard van der Biezen y Kiziah Trimon 
Melany y Giomar Gomes-Van der Biezen 


Nietonan: 
Dieter y Jovan Croes 
Dwade y Sean Tromp 
Ghevon Gomes 


Rumannan: 
Edwin y Lida Kelly-Jimenez y famia 
Beatrix (Ida) y Jan Bakker-Kelly y famia 


Subrino(a) nan: 
Marlyn y Patrick Leerentveld y famia 
Giovanni Kelly y Liesbelle van der Linde 
Lilianne Kelly y Giordano (Dano) Nunes y famia 
Nick-Jan Bakker y Alyssa Troeleman y famia 


Compañe di cas: 
Marina van der Biezen 


Primo y primanan, swa y cuñanan, ihanan, 
comer y compernan, amistadnan, bisiñanan, 
tur conoci y demas famia: Van der Biezen, 
Kelly, Croes, Tromp, Gomes, Trimon, Jimenez, 
Bakker, Leerentveld, Van der Linde, Nunes, 
Troeleman, Figaroa, Britten, Ruiz, Vrolijk, Brete, 
Farro, Thiel, Gei, Semeleer, Dirks, Fingal, Rasmijn, 
Maduro, Boal, Anthony y demas famia. 


Un danki di curason na Trinity Aruba, WGK y tur 
e nursenan na HOH y Ericmar Polanco pa cu e 
cuido. 


Nos disculpa si nos por a lubida un of otro 
famia of conocir den nos momentonan di 
tristeza. 


Condolencia lo tuma lugar diamars 16 di mei 
2023 di 7 or pa 9 or di anochi na Royal Funeral 
Home 


Ta invita pa e acto di entiero cu lo tuma lugar 
diaranson 17 di mei 2023 na misa Sta. Anna na 
Noord. Di 9:00 pa 11:00 am tin oportunidad pa 
condoleer na misa. 11:00 am lo tin e response y 
despues lo sali pa Santana Catolico na Noord. 


My flesh and my heart may fail, 
but God is the strength of my 
heart and my portion forever. 
Ps. 73:26 


Cu dolor inmenso na nos curazon pero conforme 
cu boluntad di Dios, nos ta anuncia fayecimento di: 


Theodora 
Dirksz Larez 
mihor conoci como: “Chichi” of “Dudu” 
*07-12-1940 †28-04-2023 


Na nomber di su: 
Esposo: 
†Albino Thomas Dirksz 


Yiu nan Stima: 
Marlyn Y Mirtho Croes Dirksz, Francis “ Fransje” Dirksz 


Manera Yiu nan : 
Pastor Wilder Garcia, Pastor Andry Jose, Tico Bislip, 
Gregory Loaiza, Johanna Montaya, Marysella Croes 
– Thielman. 


Nieto y Nieta: 
Ursino Croes Y Vivianna Lesandrina, Merylaine Croes 
y Jordy Dirksz 


Manera nieto y nieta: 
Joshua Maduro, Rudy Alberts, sharline Wever. 


Bisa nieto Y nieta: 
Urselyne, Urshawn Croes Y G’Lvienne. 


Ruman nan: 
Andres y †Chela Larez, Pedro + y †Rosa Larez, 
†Policarpot Lina Larez, Gregoria y †Thomas 
shonherr 


Manera ruman: 
Delia Harms Y Famia, Filomena Wouters 


Subrina Y subrino nan: 
Dorothea y Ronald, Haermers, Beatrix y Simon 
Dorothal, Angelo Larez y yiunan Maritsa Y Yiunan, 
Luis Y Lilian Maduro, Rina y Kokping Lee, Gregorio 
Larez, David Larez y Yiunan, Andre y Maryluz Larez, 
Antonio Larez Y Dorethy, Lilian Larez, Harry shonherr, 
Unny Shonherr, Dayla Y Gino Antercijn Y Famia. 


Subrina nan manera yiu stima: 
Ludwina Rudy Albertsz y Hilda Larez Y famia. 


Consuegro(a): 
Marcela “Chella” & Mario Croes 


Su mascota nan: 
Angel, Teddy, Blacky, Finessa. 


Amigo y amiga nan, primo y prima nan, comer y 
swanan, cunjanan Y demas Famia Larez, Dirksz, 
Croes, Harms, haemers, Albertsz, Dorothal, Lee, 
Andercijn, Shonherr, stamper, Winterdaal, Tromp, 
Wever ,Ras, Loaiza, Montaya, Thielman, Wouters, 
Bislip, Lesandrina, Lopez, Maduro, Martijn, Vos 


Grupo Flor Di Brazil, Grupo orashon, blue army, 
Mama Maria y grupo sagrado corason di Hesus 


Kier a invita tur amigo, bisiña y conocir pa asisti na 
e acto di entiero cual lo tuma lugar diaranson 17 di 
mei 2023 di 9or pa 11or na misa Cristo Rey na Brazil 
y ta Sali pa Santana Catholicon a Santa Cruz. 


Oportunidad pa condolencia lo ta diamars 16 di 
mei 2023 di 7or pa 9or na Pray Funeral Home na 
San Nicolaas. 


Na lugar di krans of flor tin un 
Box Disponibel pa Bon Causa. 


Preferible bin bisti cu trahe alegre. 


The LORD is my shepherd, I shall not be in 
want. He restores my soul. He guides me in 
paths of righteousness for his name’s sake. 


With deep sorrow in our hearts, we 
announce the passing of our beloved: 


Edwin Robert Wilson 
better known as: “Brego” 


Born: 21 December 1956 
Died: 10 May 2023 


Left to mourn are his: 


Wife: 
Marcelline J. George Wilson 


Mother: 
Cynthia C. Jones 


Children: 
Shaniska C. Wilson & Emrah Ulusoy 
Andrisca J.Boston 
Alyson M.Boston 
Vandel A. Warner 


Grandchildren: 
Hakeem E. Ulusoy 
Ameera S. Ulusoy 
Ali-Eymen M. Ulusoy 
Alizéy C.Kock 
Averï I. Kock 
Amahle S. Warner 


Siblings & Family 
William Wilson and Family 
Joan Roumou- Wilson and Family 
Anthonio Wilson 
Judith Wilson and Family 
Elton Wilson and Family 
Glenroy Wilson and Family 
Derick Whitfield and Family 


Uncles, aunts, cousins, nephews, nieces in 
Sint Martin, Saba, St. Eustatius, Curacao, 
Bonaire, England, The Netherlands & Aruba 
too numerous to mention. 


Family related to: Jones, Wilson, Cornet, 
Radjouki, Carti, Kock, Simmons, Whitfield, 
Levestone. 


Close friends & work family 
Teresa Kock and Family 
Randy van stralen 
Leo Solognier 
Franklin Leysner 
Stanley Hunt 
Rudert Almary 
Ilda Connor 
Colbert McFarlane 


Would like to invite all relatives and friends to 
attend the going home celebration that will 
be held Saturday May 20th, 2023, from 2pm to 
4 pm at the Pray Funeral Home San Nicolaas. 
Please accept our heartfelt apology if we 
forgot to mention any names during our time 
of bereavement. 


Rest in the kingdom of God. 


Forever in our hearts & never forgotten. 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Cu dolor na nos curason, 
nos ta participa fayecimento di: 
Jasselyne W. R. 
Inoñan Garcia 
Cariñosamente yama “Jessy, Enanita” 
*16-09-1998 - †05-05-2023 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Cu tristeza profundo nos kier a anuncia 
fayecimento di: 
Yvette P. Curiel-Grant 
*01-02-1964 †09-05-2023 
Acto di despedida lo wordo anuncia despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi”. - 
Salmo 33 


Cu inmenso dolor na nos curason, nos ta participa 
fayecimento di: 
Dominico L. Gomes 
*09-12-1960 - †09-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece cristianamente na edad di 91 aña, 
nos mama, wela y bisawela stima 


Sra. Lucila Dirksz-Arends 
Mihor conoci como: “Chila”, “Dudu” of “Ma” 
*31-10-1931 - †09-05-2023 


Su casa: †Pedro Antonio Dirksz 


Na nomber di su: 
Yiunan: 
Fridolino y Elisabeth Dirksz-Parra 
Roberto y Shirly Dirksz-Peterson 
Ludwina Dirksz y famia 


Nieto(a)nan: 
Bryan y Sharissa Dirksz-de Cuba y famia, 
Garrick Croes y Surella Croeze y famia, 
Gisleen Dirksz, 
Madeline Dirksz y yiunan, 
Jennilee Croes y yiunan 


Bisanieto(a)nan: 
Shaqul Dirksz, 
Bryansly Dirksz, 
Sherdion Dirksz, 
Ebrion Dirksz, 
Glenrick Kock, 
Shayne Wernet, 
Szaïr Wernet, 
Gazrick Croes, 
Evilienne Ras, 
Ariana Ras, 
Sungevi Croes, 
Sundari Croeze 


Ex-suegra(o): 
Deta Danje 
Lucindo Croes 


Suegra: 
†Jonka Dirksz-Koolman 


Rumannan: 
†Fermina Arends 
†Abelina Ras y famia 
†Federico Arends y famia 
†AlbertoArends 
†Encarnacion Arends y famia 
Rosalia Danje y famia 


Swa y cuñanan, sobrino y sobrinanan, ihanan, 
comer y compernan, tur su bisiñanan, staff, 
personal y compañeronan di S.T.P. (Stichting 
Thuiszorg Paradera), Ex-miembronan di Legion di 
Maria Sta Cruz. 


Demas famia: Arends, Dirksz, Danje, Peterson, 
Croes, Ras, Werleman, Franken, Parra, Koolman, 
de Cuba, Croeze. 


Oportunidad pa condolencia: Aurora Funeral 
Home, diamars 16 di mei, 2023 di 7:00 pa 9:00 pm 


Ta invita pa e acto di entiero cu lo tuma lugar 
diaranson 17 di mei 2023. E restonan mortal di 
“Chila” lo ta reposa di 2:00 pa 4:00 pm den misa 
Inmaculada Concepcion y despues pa Santana 
catolico Sta. Maria na Sta. Cruz. 


Nos disculpa si den nos trsiteza nos por a lubida 
un of otro famia. 


Despues di entiero nos no por ricibi bishita di 
condolencia na cas. 


“Señor ta mi wardador, 
mi’n tin falta di nada 
Den cunucu di yerba berde e ta ponemi 
sosega. E ta hibami na awa trankil, 
Pa mi bolbe haña forsa”. 
Salmo: 23 


Cu profundo tristeza nos ta anuncia 
fayecimento di: 
Eusebio 
Cipriano Wernet 
*02-11-1942 †08-05-2023 


Na nomber di su: 
Yiunan: 
Richard Wernet y Mascha Özbay 
Marcel Wernet y Priscilla Abas 


Manera yiunan: 
Andreina Tromp 
Jossane Tromp 


Nieto(a)nan: 
Senem Wernet 
Alex Wernet 
Amy Wernet 


Manera nieto(a)nan: 
Joshue Geerman 
Seandrick y Ashlynne Morillo 
Rumannan: 
Francisca Wernet 
Pablo y Maria Wernet-Cruz 
†Crispina Tromp-Wernet 


Sobrino(a)nan: 
Sita Tromp y famia 
Swinda Ruiz-Tromp y famia 
Jazmin Tromp y famia 
Ineyda Tromp y famia 
Juan Carlos y famia 
Angelo Wernet y famia 


Tanta: Alida y famia 


Amigo(a): Julio Maduro 
Poy Petrochi 


Despensa nos si den nos tristesa nos por a 
lubida un of otro persona. 


Ta invita tur amigo y conocirnan pa asisti 
na e acto di entiero cu lo tuma lugar 
Diamars 16 di Mei 2023 di 2or pm pa 4or 
pm na Misa Immaculada Concepcion y 
despues pa santana catolico Santa Cruz. 


“Dios ta amor... y amor ta Dios, maske mi no ta na e 
mundo aki, tur dia lo mi ta banda di boso Curazon, mi 
por stens di loke Señor ta hasi”. - Salmo 33 


Cu dolor na nos curason, nos ta participa fayecimento di: 
Sra. vda. Hyacintha 
M. de Cuba-Kelly 
Cariñosamente yama 
“Chienta, Mama Chienta of Mamichi” 
*14-03-1941 - †15-05-2023 


Acto di entiero lo wordo anuncia despues 


